***MAS Agroprameň***

vyhlasuje

V Ý Z V U

na predkladanie žiadostí o poskytnutie príspevku

kód výzvy: IROP-CLLD-T477-511-003

|  |
| --- |
| 1. **Formálne náležitosti** |

**Operačný program:** Integrovaný regionálny operačný program (ďalej len „IROP”)

**Prioritná os:** 5 – Miestny rozvoj vedený komunitou

**Investičná priorita:** 5.1 – Záväzné investície v rámci stratégií miestneho rozvoja vedeného komunitou

**Špecifický cieľ: 5.1.1 Zvýšenie zamestnanosti na miestnej úrovni podporou podnikania a inovácií**

**Aktivita:** A1 Podpora podnikania a inovácií

**Schéma pomoci: Schéma minimálnej pomoci na podporu mikro a malých podnikov (ďalej len "schéma pomoci")**

**Fond:** Európsky fond regionálneho rozvoja (ďalej len „EFRR”)

* 1. **Identifikácia MAS**

Názov: *Agroprameň*

Sídlo: *Lehnice 89*

*930 37 Lehnice*

* 1. **Dĺžka trvania výzvy**

**Dátum vyhlásenia: 13.07.2021**

**Dátum uzavretia:** MAS uzavrie výzvu na predkladanie žiadostí o poskytnutie príspevku (ďalej len „výzva“) v prípade vyčerpania finančných prostriedkov alokovaných na výzvu. MAS zverejní informáciu o plánovanom uzavretí výzvy na svojom webovom sídle https://www.agropramen.sk/a v spolupráci s Riadiacim orgánom pre IROP (ďalej len „RO“) zabezpečí jej zverejnenie na webovom sídle RO [www.mpsr.sk](http://www.mpsr.sk/). Oznámenie o plánovanom uzavretí výzvy bude zverejnené najneskôr mesiac pred plánovaným dátumom uzavretia výzvy. Možnosť uzavretia výzvy nie je obmedzená konečnými termínmi jednotlivých hodnotiacich kôl.

* 1. **Indikatívna výška finančných prostriedkov vyčlenených na výzvu**

Indikatívna výška finančných prostriedkov alokovaných na výzvu predstavuje **106.398,- EUR.**

MAS je oprávnená kedykoľvek v priebehu trvania výzvy zmeniť indikatívnu výšku finančných prostriedkov vyčlenených na výzvu. Prípadná zmena indikatívnej výšky finančných prostriedkov alokovaných na výzvu, vrátane zdôvodnenia tejto zmeny bude zverejnená na webovom sídle MAS a RO. Rovnako bude na webovom sídle MAS počas trvania výzvy zverejnená informácia o:

1. **výške žiadaného príspevku** **v schvaľovaní** po ukončení každého hodnotiaceho kola – teda výška žiadaného príspevku (po ukončení možnosti predkladať žiadosti do príslušného hodnotiaceho kola) v ŽoPr, o ktorých ešte MAS nerozhodla o ich schválení alebo neschválení
2. **aktuálnej disponibilnej indikatívnej výške finančných prostriedkov** vyčlenených na výzvu (po ukončení schvaľovania žiadostí v každom hodnotiacom kole), t.j. indikatívna výška finančných prostriedkov alokovaných na výzvu znížená o hodnotu už schválených príspevkov.
   1. **Financovanie projektu**

Príspevok na financovanie projektov v rámci tejto výzvy (vyjadrený ako percento z celkových oprávnených výdavkov) je poskytovaný maximálne vo výške 55 %. Výška spolufinancovania žiadateľa je minimálne 45 %.

Príspevok na projekt sa vypláca systémom:

* refundácie,

Výzvou definované systémy financovania sú určené pre všetky typy oprávnených žiadateľov. Systém financovania bude zakotvený v zmluve o poskytnutí príspevku v zmysle podmienok definovaných vo výzve.

Systém refundácie

Pri systéme refundácie sa finančné prostriedky príspevku preplácajú v pomere stanovenom na projekt na základe skutočne vynaložených oprávnených výdavkov, tzn. že žiadateľ (v tom čase užívateľ) je povinný realizovať výdavky najskôr z vlastných/úverových zdrojov a tie mu budú následne refundované (preplatené) v pomernej výške spolufinancovania príspevku na jeho účet uvedený v zmluve o poskytnutí príspevku.

* 1. **Schvaľovací proces žiadosti o príspevok**

Žiadateľ môže predložiť žiadosť o poskytnutie príspevku (ďalej len „ŽoPr“) kedykoľvek od vyhlásenia výzvy až do uzavretia výzvy. Doručením ŽoPr na adresu uvedenú vo výzve začína proces schvaľovania ŽoPr, ktorý zahŕňa:

1. administratívne overenie,
2. odborné hodnotenie,
3. výber a
4. revízne postupy.

Celý proces schvaľovania ŽoPr je popísaný v kapitole 5 tejto výzvy.

Schvaľovanie ŽoPr prebieha systémom tzv. hodnotiacich kôl. Možnosť priebežného predkladania ŽoPr nie je obmedzená stanovenými konečnými termínmi jednotlivých hodnotiacich kôl.

**S cieľom optimalizovať proces schvaľovania ŽoPr má MAS právo počas trvania výzvy aktualizovať termíny uzavretia jednotlivých hodnotiacich kôl, resp. upraviť interval ich uzatvárania.** **Aktualizácia termínov hodnotiacich kôl predstavuje zmenu formálnych náležitostí výzvy a MAS zverejňuje túto informáciu na svojom webovom sídle a zároveň zabezpečí zverejnenie informácie o zmene na webovom sídle RO.**

**Termíny uzatvárania hodnotiacich kôl:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Uzavretie hodnotiaceho kola | | | | | | | | |
| 1 | 2 | 3 | 4 | 5 | 6 | 7 | 8 | n |
| 15.10.2021 | 15.12.2021 | 15.02.2022 | 15.04.2022 | 15.06.2022 | 15.08.2022 | 30.10.2022 | 30.11.2022 | Ďalšie hodnotiace kolá budú uzatvárané v intervale 1 mesiaca od predchádzajúceho hodnotiaceho kola a to vždy k 30. dňu príslušného mesiaca |

**Ak uzavretie hodnotiaceho kola pripadne na deň pracovného pokoja, považuje sa za termín uzavretia hodnotiaceho kola prvý nasledujúci pracovný deň.**

Žiadateľ je o výsledku schvaľovania ŽoPr informovaný prostredníctvom oznámenia MAS o schválení, resp. neschválení ŽoPr.

ŽoPr budú vyhodnocované v rámci jednotlivých hodnotiacich kôl výzvy, v ktorých budú predložené. V prípade, ak na základe preskúmania ŽoPr (a jej príloh) vzniknú pochybnosti o jej pravdivosti alebo úplnosti, MAS zašle žiadateľovi Výzvu na doplnenie ŽoPr, čím poskytne žiadateľovi možnosť v stanovenej lehote odstrániť nedostatky dokumentácie ŽoPr. ŽoPr a jej prílohy musia byť pravdivé, úplné a predložené najneskôr ku dňu doplnenia chýbajúcich náležitostí ŽoPr v zmysle Výzvy na doplnenie chýbajúcich náležitostí ŽoPr. Doplnené náležitosti sa stávajú súčasťou predloženej ŽoPr.

|  |
| --- |
| 1. **Podmienky poskytnutia príspevku** |

Podmienky poskytnutia príspevku predstavujú súbor podmienok overovaných v procese schvaľovania ŽoPr, ktoré musí žiadateľ splniť na to, aby mu bol schválený príspevok.

Príspevok sa poskytuje v súlade so zmluvou o príspevku.

V nasledujúcej časti sú uvedené kategórie podmienok poskytnutia príspevku, znenie a popis podmienok poskytnutia príspevku, vrátane spôsobu ich preukazovania zo strany žiadateľa o príspevok.

Pokiaľ sa podmienky poskytnutia príspevku preukazujú prostredníctvom príloh, je opis týchto príloh uvedený v časti 3.

### Oprávnenosť žiadateľa

|  |
| --- |
| 1. **Právna forma a veľkosť podniku** |
| **Opis podmienky:**  Oprávnenými žiadateľmi sú fyzické alebo právnické osoby podľa § 2 ods. 2, písm. a) a b) zákona č. 513/1991 Zb. Obchodný zákonník v znení neskorších predpisov, t.j.:   1. osoby zapísané v obchodnom registri, 2. osoby, ktoré nie sú zapísané v obchodnom registri a podnikajú na základe živnostenského oprávnenia.   **Žiadateľom nemôže byť subjekt pôsobiaci v oblasti poľnohospodárskej prvovýroby.**  **Zároveň osoba konajúca v mene oprávneného žiadateľa, ak je odlišná od štatutárneho orgánu žiadateľa, musí byť riadne splnomocnená na výkon predmetných úkonov.**  **Forma preukázania:**  V prípade právnej formy (vrátane oprávnených osôb):nevyžaduje sa.  V prípade zákazu pôsobenia v oblasti poľnohospodárskej prvovýroby - Čestné vyhlásenie v ŽoPr.  V prípade splnomocnenej osoby: Osobitná príloha ŽoPr – Splnomocnenie.  **Spôsob overenia:**  MAS preverí právnu formu (vrátane oprávnených osôb) prostredníctvom verejne dostupných informácií zverejnených na: <https://rpo.statistics.sk>.  Zákaz pôsobnosti žiadateľa v oblasti poľnohospodárskej prvovýroby overí MAS prostredníctvom čestného vyhlásenia v ŽoPr.  V prípade splnomocnenej osoby MAS preverí podmienku poskytnutia príspevku na základe predloženého splnomocnenia.  **Oprávnenými žiadateľmi v rámci tejto výzvy sú mikro a malé podniky.**  Určujúcou definíciou je odporúčanie komisie zo 6. mája 2003 o definícii mikro, malých a stredných podnikov (2003/361/ES).  **Forma preukázania:**  Osobitná príloha ŽoPr - Vyhlásenie o veľkosti podniku  **Spôsob overenia:**  MAS preverí splnenie podmienky poskytnutia príspevku na základe predloženej prílohy, pričom na základe verejne dostupných zdrojov overí správnosť zohľadnenia vzájomných majetkovo-právnych vzťahov medzi podnikmi a finančné údaje a údaje o počte zamestnancov na základe verejne dostupných účtovných závierok. |
| 1. **Podmienka finančnej spôsobilosti spolufinancovania projektu** |
| **Opis podmienky:**  Finančná spôsobilosť na spolufinancovanie projektu znamená, že žiadateľ má zabezpečené finančné prostriedky na spolufinancovanie oprávnených výdavkov projektu. Výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným príspevkom.  **Forma preukázania:**  Informácie uvedené v žiadosti o príspevok.  **Spôsob overenia:**  MAS overí podmienku na základe čestného vyhlásenia, ktoré tvorí súčasť formulára ŽoPr |
| 1. **Podmienka, že štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v procese schvaľovania žiadosti o príspevok neboli právoplatne odsúdení za niektorý z vybraných trestných činov** |
| **Opis podmienky:**  Žiadateľ ani jeho štatutárny orgán, ani žiadny člen štatutárneho orgánu žiadateľa, ani prokurista/i, ani osoba splnomocnená zastupovať žiadateľa v konaní o ŽoPr nemôžu byť právoplatne odsúdení za:   * 1. trestný čin poškodzovania finančných záujmov ES (§261-§263 Trestného zákona),   2. niektorý z trestných činov korupcie (§328 - § 336 Trestného zákona),   3. trestný čin legalizácie príjmu z trestnej činnosti (§ 233 - § 234 Trestného zákona),   4. trestný čin založenia, zosnovania a podporovania zločineckej skupiny (§296 Trestného zákona),   5. machinácie pri verejnom obstarávaní a verejnej dražbe (§ 266 až § 268 Trestného zákona).   **Forma preukázania:**  Informácie uvedené žiadateľom vo formulári žiadosti o príspevok  Osobitná príloha ŽoPr:  - Výpis z registra trestov fyzických osôb  a to za všetkých členov štatutárneho orgánu žiadateľa, prokuristu/-ov a osoby splnomocnené zastupovať žiadateľa v schvaľovacom procese ŽoPr.  **Spôsob overenia:**  MAS overí podmienku na základe predložených výpisov z registra trestov fyzických osôb, Osoby sa overia podľa údajov uvedených vo formulári ŽoPr. |
| 1. **Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní** |
| **Opis podmienky:**  Žiadateľovi, ktorým je právnická osoba, nemôže byť právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu. Podmienka sa nevzťahuje na právnické osoby, ktoré sú vymedzené v § 5 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov.  **Forma preukázania:**  Nevyžaduje sa.  **Spôsob overenia:**  MAS overí splnenie podmienky bez súčinnosti žiadateľa, prostredníctvom informácií dostupných na: <https://esluzby.genpro.gov.sk/zoznam-odsudenych-pravnickych-osob>. |

### Oprávnenosť aktivít projektu

|  |
| --- |
| 1. **Oprávnenosť aktivít projektu** |
| **Opis podmienky:**  Hlavná aktivita projektu musí byť vo vecnom súlade s typom oprávnenej aktivity, na podporu ktorej je zameraná táto výzva.  V rámci tejto výzvy je oprávnená nasledovná aktivita: A1 Podpora podnikania a inovácií.  Bližší popis oprávnených aktivít uvádza príloha č. 2 výzvy Špecifikácia rozsahu oprávnených aktivít a oprávnených výdavkov.  **Forma preukázania:**  Informácie uvedené v žiadosti o príspevok.  Žiadateľ v rámci žiadosti o príspevok definuje rozsah projektu, jeho zameranie a ciele.  **Spôsob overenia:**  MAS v rámci odborného hodnotenia projektu posúdi, či je projekt v súlade s podporovanými aktivitami v rámci výzvy. |
| 1. **Podmienka, že žiadateľ nezačal práce na projekte pred predložením ŽoPr na MAS** |
| **Opis podmienky:**  Žiadateľ nesmie začať práce na projekte pred predložením ŽoPr na MAS.  Pod začatím prác sa rozumie:   * začatie stavebných prác alebo * prvý právny záväzok objednať tovar alebo službu.   Prípravné práce (pred realizáciou prác na projekte) ako napr. vypracovanie projektovej dokumentácie a úkony súvisiace so získavaním povolení a realizácia verejného obstarávania sa nepokladá za začatie prác.  Zmluva o príspevku nadobúda účinnosť deň po dni jej zverejnenia v Centrálnom registri zmlúv <https://www.crz.gov.sk/>, prípadne neskoršie, ak tak ustanoví zmluva.  MAS odporúča žiadateľovi, aby:   1. naviazal účinnosť zmluvy s dodávateľom na odkladaciu podmienku tak, aby nevznikli pochybnosti o tom, či začali práce na projekte pred predložením ŽoPr na MAS napr.:    1. naviazať účinnosť zmluvy s dodávateľom na moment predloženia na MAS,    2. naviazať účinnosť zmluvy s dodávateľom na výsledok kontroly verejného obstarávania/obstarávania bez identifikácie nedostatkov vo verejnom obstarávaní/obstarávaní,   **alebo**   1. v zmluve s dodávateľom špecifikoval, že dodávateľ začne s realizáciou predmetu zmluvy až po vystavení písomnej objednávky žiadateľa, pričom žiadateľ túto vystaví až po nadobudnutí účinnosti zmluvy o príspevku/predložení ŽoPr na MAS.   **Forma preukázania:**  Informácie uvedené v žiadosti o príspevok. Žiadateľ v časti 10 Formulára ŽoPr čestne vyhlási, že nezačne s prácami na projekte pred predložením ŽoPr na MAS.  **Spôsob overenia:**  MAS overí znenie čestného vyhlásenia, ktoré tvorí súčasť formulára ŽoPr. |
| 1. **Podmienka, že projekt je realizovaný na území MAS** |
| **Opis podmienky:**  Žiadateľ je povinný realizovať projekt na území MAS.  **Forma preukázania:**  Informácie uvedené v žiadosti o príspevok (miesto realizácie projektu).  **Spôsob overenia:**  MAS overí, či miesto realizácie aktivít projektu spadá do oprávneného územia definovaného MAS. |
| 1. **Súlad s horizontálnymi princípmi** |
| **Opis podmienky:**  Projekt, ktorý je predmetom ŽoPr, musí byť v súlade s horizontálnymi princípmi:   * udržateľný rozvoj (ďalej len „HP UR“) a * rovnosť mužov a žien a nediskriminácia (ďalej len „HP RMŽaND“).   Horizontálne princípy sú definované v čl. 7 a 8 nariadenia 1303/2013.  V súvislosti s HP RMŽaND je potrebné upozorniť osobitne na to, aby:   * + 1. Pri výbere zamestnancov v rámci realizácie aktivít projektu bol dodržaný princíp rovnosti mužov a žien a nediskriminácie a tieto princípy boli zohľadnené v podmienkach na výber zamestnancov.     2. Pri zadávaní podmienok VO neboli podmienky definované tak, aby mohlo dôjsť k nerovným príležitostiam pri výbere dodávateľa (napr. horšie možnosti pre etnické menšiny, telesne a zdravotne postihnutých) a akejkoľvek forme diskriminácie (z dôvodu pohlavia, rasy a pod.) a aby nedochádzalo k nerovnakému zaobchádzaniu pri finančnom ohodnotení (napr. nižšie mzdy žien – rodový mzdový rozdiel).     3. Nedochádzalo k podporeniu, resp. ignorácii horizontálnej alebo vertikálnej rodovej segregácie pri výbere zhotoviteľov alebo u samotného prijímateľa.     4. Bol zabezpečený prostredníctvom opatrení, služieb, technológií, zariadení prístup k výsledkom projektu pre ľudí s telesným, zmyslovým, mentálnym a intelektuálnym postihnutím.   Žiadateľ deklaruje súlad projektu s cieľmi HP UR a HP RMŽaND prostredníctvom výberu oprávnených typov aktivít vo formulári ŽoPr a definovaním plánovaných hodnôt relevantných merateľných ukazovateľov (v súlade s podmienkou poskytnutia príspevku č. 18). Zároveň žiadateľ v rámci formulára ŽoPr uvedie, že prispieva k cieľom horizontálnych princípov na to určeným miestom. Žiadateľ v časti 10 Formulára ŽoPr poskytne k tejto podmienke čestné vyhlásenie.  **Forma preukázania:**  Informácie uvedené v žiadosti o príspevok. Žiadateľ v časti 10 Formulára ŽoPr čestne vyhlási, že je projekt je v súlade s cieľmi HP UR a HP RMŽaND.  **Spôsob overenia:**  MAS overí podmienku prostredníctvom informácií uvedených v žiadosti o príspevok a znenia čestného vyhlásenia, ktoré tvorí súčasť formulára ŽoPr. |

### Oprávnenosť výdavkov projektu

|  |
| --- |
| 1. **Oprávnenosť výdavkov projektu** |
| **Opis podmienky:**  Žiadateľ je povinný preukázať, že výdavky projektu sú oprávnené na financovanie, a teda sú v súlade s podmienkami oprávnenosti výdavkov uvedenými v prílohe č. 2 výzvy Špecifikácia rozsahu oprávnených aktivít a oprávnených výdavkov. Oprávnené výdavky nesmú byť vynaložené (stavebné práce, tovary a služby uhradené) po 30.6.2023.  Stavebné práce, tovary a služby, musia byť obstarané v súlade so zákonom o verejnom obstarávaní a usmerneniami RO k procesom verejného obstarávania.  Usmernenie RO k procesom verejného obstarávania:  <http://www.mpsr.sk/index.php?navID=1121&navID2=1121&sID=67&id=10956>  **Forma preukázania:**  Osobitné prílohy ŽoPr – Rozpočet projektu  **Spôsob overenia:**  MAS v rámci odborného hodnotenia projektu posúdi, či výdavky projektu možno považovať za oprávnené. |

### Kritériá pre výber projektov

|  |
| --- |
| 1. **Kritériá pre výber projektov** |
| **Opis podmienky:**  Kritériá pre výber projektov vrátane spôsobu ich aplikácie sú uvedené v prílohe č. 4 výzvy. Kritériá pre výber projektov pozostávajú z hodnotiacich kritérií, ktorých súčasťou sú aj tzv. rozlišovacie kritériá. Kritériá, ktoré MAS aplikuje na predmetnú výzvu sú výlučne tie kritériá, ktoré boli schválené v rámci Konceptu implementácie stratégie CLLD.  Prostredníctvom hodnotiacich kritérií posudzuje MAS kvalitatívnu úroveň projektu predloženého v rámci ŽoPr. Ich aplikáciou sa určuje zostupné poradie ŽoPr (od ŽoPr z najvyšším počtom bodov po ŽoPr s najnižším počtom bodov).  Cieľom rozlišovacích kritérií je určiť konečné poradie ŽoPr v prípadoch, kedy sa na hranici alokácie určenej výzvou nachádzajú dve alebo viaceré ŽoPr., a tým zabezpečiť, že v prípade nedostatku finančných prostriedkov vyčlenených na výzvu budú vybrané projekty, ktoré v najväčšej miere prispievajú k napĺňaniu cieľov stratégie MAS.  **Forma preukázania:**  Informácie uvedené v žiadosti o príspevok.  Osobitné prílohy ŽoPr:   * Rozpočet projektu, * Ukazovatele hodnotenia finančnej situácie, * Finančná analýza projektu.   **Spôsob overenia:**  MAS overí podmienku splnenia kritérií výberu v procese odborného hodnotenia a výberu.  MAS aplikuje rozlišovacie kritériá (v prípade potreby) v rámci procesu výberu. Postup aplikácie kritérií výberu je uvedený v kapitole 5.2 a 5.3 tejto výzvy. |

### Podmienky vyplývajúce z osobitných predpisov

|  |
| --- |
| 1. **Podmienky vyplývajúce zo schémy pomoci** |
| **Opis podmienky:**  Poskytnutie pomoci v rámci tejto výzvy je poskytnutím pomoci de minimis z IROP v súlade so schémou pomoci, ktorá je dostupná na webovom sídle <https://www.mpsr.sk/schema-minimalnej-pomoci-na-podporu-mikro-a-malych-podnikov-schema-pomoci-de-minimis/1329-67-1329-13632/>  Žiadateľ je povinný okrem podmienok poskytnutia príspevku definovaných touto výzvou spĺňať zároveň nasledovné podmienky poskytnutia pomoci vyplývajúce zo schémy pomoci:   1. Žiadateľ nesmie byť podnik,[[1]](#footnote-1):    1. ktorý pôsobí v sektore rybolovu a akvakultúry, na ktoré sa vzťahuje Nariadenie Európskeho parlamentu a Rady (EÚ) č. 1379/2013 z 11. decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000;    2. ktorý pôsobí v oblasti prvovýroby poľnohospodárskych výrobkov;    3. ktorý pôsobí v sektore spracovania a marketingu poľnohospodárskych produktov, v prípade ak:   • je výška pomoci stanovená na základe ceny alebo množstva takýchto výrobkov kúpených od prvovýrobcov alebo výrobkov umiestnených na trh príslušným podnikom;  • ak je pomoc podmienená tým, že bude čiastočne alebo úplne postúpená prvovýrobcom;   * 1. ktorý žiada o pomoc na činnosti súvisiace s vývozom do tretích krajín alebo členských štátov, konkrétne pomoc priamo súvisiacu s vyvážanými množstvami, na zriadenie a prevádzkovanie distribučnej siete alebo na iné bežné výdavky súvisiace s vývoznou činnosťou;   2. ktorý žiada o pomoc, ktorá je podmienená uprednostňovaním používania domácich tovarov pred dovážanými;   3. voči ktorému je nárokované vrátenie pomoci na základe predchádzajúceho rozhodnutia Komisie, ktorým bola poskytnutá pomoc označená za neoprávnenú a nezlučiteľnú s vnútorným trhom.  1. Počas obdobia udržateľnosti projektu (tri roky po ukončení realizácie projektu) nedôjde k zásadnému poklesu zamestnanosti v podniku vo vzťahu k podporeným aktivitám projektu. 2. Voči žiadateľovi nie je nárokované vrátenie pomoci na základe predchádzajúceho rozhodnutia Komisie, ktorým bola poskytnutá pomoc označená za neoprávnenú a nezlučiteľnú s vnútorným trhom.   **Forma preukázania:**  Čestné vyhlásenie v žiadosti o príspevok.  **Spôsob overenia:**  Podmienka sa považuje za splnenú predložením štatutárnym orgánom (alebo splnomocnenou osobou) podpísanej ŽoPr so všetkými vyhláseniami, ktoré sa vzťahujú k výzve zameranej na aktivitu A1. Podmienka č. 3 je nad rámec čestného vyhlásenia overovaná aj na základe údajov verejne dostupných na webovom sídle Generálneho riaditeľstva Európskej komisie pre hospodársku súťaž <http://ec.europa.eu/competition/state_aid/studies_reports/recovery.html>. |
| 1. **Podmienka neporušenia zákazu nelegálneho zamestnávania štátneho príslušníka tretej krajiny** |
| **Opis podmienky:**  Žiadateľ je povinný preukázať, že neporušil zákaz nelegálneho zamestnávania štátneho príslušníka tretej krajiny (podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov) za obdobie 5 rokov predchádzajúcich dňu predloženia ŽoPr.  Termín podania ŽoPr je určujúci pre posúdenie počiatočného dátumu plnenia podmienky.  **Forma preukázania:**  Nevyžaduje sa.  **Spôsob overenia:**  MAS overí splnenie podmienky bez súčinnosti žiadateľa, prostredníctvom overenia informácií dostupných na <https://www.ip.gov.sk/app/registerNZ/>, |
| 1. **Vyhlásené VO na hlavnú aktivitu projektu** |
| **Opis podmienky:**  Žiadateľ je povinný najneskôr ku dňu predloženia ŽoPr vyhlásiť verejné obstarávanie súvisiace s predmetom projektu.  V prípade zákaziek, ktoré nespadajú pod zákon o verejnom obstarávaní sa na takéto obstarávanie vzťahuje táto podmienka poskytnutia príspevku rovnako, t.j. žiadateľ musí začať proces obstarávania mimo zákona o verejnom obstarávaní najneskôr ku dňu predloženia ŽoPr.  Verejné obstarávanie sa považuje za vyhlásené dňom uverejnenia oznámenia o vyhlásení verejného obstarávania alebo iného obdobného dokumentu, ktorým sa verejné obstarávanie vyhlasuje, spôsobom stanoveným zákonom o verejnom obstarávaní. Zverejnenie alebo zaslanie predbežného oznámenia sa nepovažuje za vyhlásenie verejného obstarávania.  V prípade zákaziek, ktoré nespadajú pod zákon o verejnom obstarávaní je žiadateľ povinný postupovať v súlade s usmerneniami RO k procesom verejného obstarávania, ktoré obsahujú aj osobitné pravidlá obstarávania pre prípady, kedy sa na zákazku zákon o verejnom obstarávaní nevzťahuje. Obstarávanie sa považuje za vyhlásené dňom uverejnenia výzvy na predkladanie ponúk.  Žiadateľ je povinný realizovať verejné obstarávanie v súlade so zákonom o verejnom obstarávaní a usmerneniami RO k procesom verejného obstarávania.  Usmernenie RO k procesom verejného obstarávania:  <http://www.mpsr.sk/index.php?navID=1121&navID2=1121&sID=67&id=10956>.  **Forma preukázania:**  Informácie uvedené v žiadosti o príspevok.  Žiadateľ v rámci žiadosti o príspevok definuje typ verejného obstarávania, dátum jeho vyhlásenia a odkaz na webové sídlo, kde sa nachádza oznámenie, alebo iný obdobný dokument preukazujúci vyhlásené verejné obstarávanie/obstarávanie.  **Spôsob overenia:**  MAS overí podmienku na základe informácií uvedených vo formulári ŽoPr.  Kontrola postupov verejného obstarávania/obstarávania v súlade so zákonom o verejnom obstarávaní a usmerneniami RO bude vykonaná po nadobudnutí účinnosti zmluvy o príspevku uzatvorenej s úspešným uchádzačom.  **Upozornenie:**  MAS odporúča žiadateľovi, aby naviazal účinnosť zmluvy s dodávateľom na odkladaciu podmienku, ktorá spočíva v tom, že MAS vykoná kontrolu verejného obstarávania/obstarávania bez identifikácie nedostatkov vo verejnom obstarávaní/obstarávaní, ktoré by predstavovali potrebu zrušenia verejného obstarávania/obstarávania alebo uplatnenia finančnej korekcie v dôsledku porušenia zákona o verejnom obstarávaní alebo usmernenia RO v oblasti verejného obstarávania/obstarávania. |
| 1. **Podmienka mať povolenia na realizáciu aktivít projektu** |
| **Opis podmienky:**  V prípade, že sú predmetom projektu (ŽoPr) stavebné práce, je žiadateľ povinný preukázať, že má oprávnenie vykonať stavebné práce v zmysle stavebného zákona.  **Forma preukázania:**  Informácie uvedené v žiadosti o príspevok  Osobitné prílohy ŽoPr:   * Doklady od stavebného úradu * Projektová dokumentácia stavby posudzovaná stavebným úradom, vrátane výkazu výmer   **Spôsob overenia:**  MAS overí podmienku na základe predložených príloh a informácií uvedených v žiadosti o príspevok (najmä typu oprávnených výdavkov – stavebné/nestavebné).  **V prípade, ak projekt neobsahuje stavebné práce, tak sa na príslušnú ŽoPr táto podmienka neaplikuje.** |

### Ďalšie podmienky poskytnutia príspevku

|  |
| --- |
| 1. **Podmienka mať vysporiadané majetkovo-právne vzťahy** |
| **Opis podmienky:**  Žiadateľ musí preukázať (vlastnícke alebo iné) právo k nehnuteľnostiam (pozemkom a/alebo stavbám), na ktorých bude projekt realizovaný a ktoré budú užívané v nadväznosti na zrealizovaný projekt v období udržateľnosti projektu.  Nehnuteľný majetok môže byť zaťažený ťarchami za podmienky, že žiadna ťarcha nesmie brániť realizácii projektu.  Rekonštrukcia, prístavba, nadstavba v dôsledku ktorej dôjde k vzniku nového stavebného objektu, osobitne evidovaného na liste vlastníctva, sa považuje za novú stavbu. Majetkovo-právne vysporiadanie k novým stavbám, ktoré podliehajú stavebnému konaniu sa preukazuje stavebným povolením, alebo ohlásením stavby predloženým v rámci podmienky poskytnutia príspevku č. 144.  **Forma preukázania:**  Osobitná príloha ŽoPr - Doklady preukazujúce vysporiadanie majetkovo-právnych vzťahov  **Spôsob overenia:**  MAS overí podmienku na základe predložených dokladov. |
| 1. **Maximálna a minimálna výška príspevku** |
| **Opis podmienky:**  Minimálna výška príspevku: 1.000,00 EUR  Maximálna výška príspevku: 46.000,00 EUR  **Zároveň platia nasledovné pravidlá kumulácie pomoci:**   1. Celková výška minimálnej pomoci (vrátane pomoci poskytnutej od ostatných poskytovateľov minimálnej pomoci, bez ohľadu na to, v akej forme sa poskytla a či je poskytnutá čiastočne alebo úplne zo zdrojov Európskej únie) jedinému podniku[[2]](#footnote-2) v priebehu obdobia troch fiškálnych rokov nesmie presiahnuť 200.000,- EUR. 2. Celková výška pomoci de minimis poskytnutá príjemcovi pomoci vykonávajúcemu cestnú nákladnú dopravu v prenájme alebo za úhradu, nepresiahne 100 000 EUR v priebehu obdobia troch fiškálnych rokov. Ak podnik vykonáva cestnú nákladnú dopravu v prenájme alebo za úhradu a zároveň iné činnosti, na ktoré sa uplatňuje strop vo výške 200 000 EUR sa na tento podnik uplatní za predpokladu, že príjemca zabezpečí pomocou primeraných prostriedkov, ako je oddelenie činností alebo rozlíšenie nákladov, aby podpora pre činnosti cestnej nákladnej dopravy nepresiahla 100 000 EUR. 3. V prípade, že prijímateľovi bola v priebehu obdobia troch fiškálnych rokov poskytnutá minimálna pomoc, podľa nariadenia Komisie (EÚ) č. 360/2012 z 25. apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu, nesmie táto pomoc spolu s každou ďalšou minimálnou pomocou (poskytnutou v priebehu obdobia troch fiškálnych rokov) a pomocou podľa tejto výzvy presiahnuť 500 000 EUR v priebehu obdobia troch fiškálnych rokov.   Výška príspevku musí rešpektovať maximálnu výšku príspevku stanovenú MAS ako aj pravidlá kumulácie pomoci de minimis.  **V prípade, ak by podľa pravidiel kumulácie hrozilo prekročenie stropu kumulácie podľa vyššie uvedených bodov, nesmie byť výška príspevku poskytnutá žiadateľovi vyššia, ako je vypočítaná zostávajúca hodnota do stropu kumulácie pomoci. Táto však zároveň nesmie byť vyššia ako 46.000,00 EUR.**  **Forma preukázania:**  Informácie uvedené v žiadosti o príspevok.  Osobitné prílohy ŽoPr:   * Rozpočet projektu, * Prehľad minimálnej pomoci.   **Spôsob overenia:**  MAS overí výšku požadovaného príspevku podľa informácií uvedených v žiadosti o príspevok, zoznamu prijatej pomoci a kontroly kumulácie pomoci. |
| 1. **Časová oprávnenosť realizácie projektu** |
| **Opis podmienky:**  Žiadateľ je povinný ukončiť práce na projekte do 9 mesiacov od nadobudnutia účinnosti zmluvy o poskytnutí príspevku. Zároveň je žiadateľ povinný zrealizovať hlavnú aktivitu projektu najneskôr do 30.6.2023.[[3]](#footnote-3)  **Forma preukázania:**  Informácie uvedené v žiadosti o príspevok. Žiadateľ v časti 10 Formulára ŽoPr čestne vyhlási, že ukončí práce na projekte do 9 mesiacov od nadobudnutia účinnosti zmluvy o príspevku a zároveň najneskôr do 30.6.2023.  **Spôsob overenia:**  MAS overí znenie čestného vyhlásenia, ktoré tvorí súčasť formulára ŽoPr. |
| 1. **Podmienky poskytnutia príspevku z hľadiska definovania merateľných ukazovateľov projektu** |
| **Opis podmienky:**  Žiadateľ je povinný kvantifikovať prostredníctvom povinných merateľných ukazovateľov, čo bude dosiahnuté realizáciou aktivít projektu. Zoznam povinných merateľných ukazovateľov, vrátane merateľných ukazovateľov relevantných k HP tvorí prílohu č. 3 výzvy.  **Forma preukázania:**  Informácie uvedené v žiadosti o príspevok.  **Spôsob overenia:**  MAS overí splnenie podmienky na základe formulára ŽoPr. |
| 1. **Súlad s požiadavkami v oblasti dopadu projektu na územia sústavy NATURA 2000** |
| **Opis podmienky:**  Projekt, ktorý je predmetom ŽoPr, nesmie mať významný nepriaznivý vplyv na územia sústavy NATURA 2000.  **Forma preukázania:**  Osobitná príloha ŽoPr - Doklady preukazujúce plnenie požiadaviek v oblasti dopadu projektu na územia sústavy Natura 2000.  **Spôsob overenia:**  MAS overí splnenie podmienky na základe na základe predložených dokladov. |
| 1. **Súlad s požiadavkami v oblasti posudzovania vplyvov na životné prostredie** |
| **Opis podmienky:**  Projekt, ktorý je predmetom ŽoPr, musí byť v súlade s požiadavkami v oblasti posudzovania vplyvov navrhovanej činnosti na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“). V prípade, ak v rámci navrhovanej činnosti došlo k zmene, zmena navrhovanej činnosti musí byť rovnako v súlade s požiadavkami v oblasti posudzovania vplyvu navrhovanej činnosti na životné prostredie v súlade so zákonom o posudzovaní vplyvov. Závery, uvedené v záverečnom stanovisku z posudzovania vplyvov na životné prostredie (ak navrhovaná činnosť alebo jej zmena podlieha povinnému hodnoteniu alebo z rozhodnutia zo zisťovacieho konania vyplynulo, že sa navrhovaná činnosť alebo jej zmena bude ďalej posudzovať podľa zákona o posudzovaní vplyvov), musia byť zohľadnené v povolení na realizáciu projektu, resp. v zmene takéhoto povolenia (t. j. uvedené platí rovnako aj v prípade zmien v povolení na realizáciu projektu). Príspevok nie je možné poskytnúť na realizáciu projektu s negatívnym vplyvom na životné prostredie (znečisťovanie alebo poškodzovanie životného prostredia), a to pokiaľ ide o akýkoľvek priamy alebo nepriamy vplyv na životné prostredie vrátane vplyvu na zdravie, flóru, faunu, biodiverzitu, pôdu, klímu, ovzdušie, vodu, krajinu, prírodné lokality, hmotný majetok, kultúrne dedičstvo a vzájomné pôsobenie medzi týmito faktormi.  **Forma preukázania:**  Osobitná príloha ŽoPr - Doklady preukazujúce plnenie požiadaviek v oblasti posudzovania vplyvov na životné prostredie.  **Spôsob overenia:**  MAS overí splnenie podmienky na základe predložených dokladov. |

|  |
| --- |
| 1. **Náležitosti príloh ŽoPr** |

V tejto kapitole výzvy sú uvedené inštrukcie k jednotlivým prílohám ŽoPr, ktoré slúžia na preukázanie splnenia jednotlivých podmienok poskytnutia príspevku. Číslovanie jednotlivých kapitol korešponduje s číselným označením príslušných príloh ŽoPr. Označenie kapitoly *3.1 Splnomocnenie* znamená, že Splnomocnenie bude (v prípade, že ho žiadateľ k ŽoPr prikladá) označené č. 1. Číslovanie príloh je potrebné zachovať aj v prípade, že niektoré z príloh nie sú pre žiadateľa relevantné, a teda ich nepredkladá, Príloha ŽoPr môže pozostávať aj z viacerých samostatných dokumentov.

MAS má právo, v prípade pochybností o splnení niektorej z podmienok poskytnutia príspevku, vyžiadať si aj ďalšie doklady nad rámec definovaný vo výzve.

|  |
| --- |
| * 1. **Splnomocnenie** |
| V prípade, ak štatutárny orgán žiadateľa splnomocní na úkony súvisiace s predložením a/alebo schvaľovaním ŽoPr inú osobu/osoby, je potrebné predložiť k ŽoPr plnomocenstvo s úradne osvedčeným podpisom štatutárneho orgánu žiadateľa, ktorým štatutárny orgán žiadateľa oprávňuje danú osobu/osoby na predmetné úkony.  Plnomocenstvo musí obsahovať minimálne:   * označenie a podpis štatutárneho orgánu žiadateľa; * označenie a podpis každej splnomocnenej osoby; * rozsah splnomocnenia, t. j. identifikácia úkonov, na ktoré sú osoby splnomocnené; * dátum udelenia plnomocenstva.   Vzor splnomocnenia tvorí súčasť príloh k ŽoPr.  **Forma predloženia prílohy**  Listinná: Originál, alebo úradne overená kópia.  Elektronická: Sken (vo formáte .pdf) na CD/DVD |
| * 1. **Vyhlásenie o veľkosti podniku** |
| V rámci tejto prílohy ŽoPr žiadateľ predkladá vyplnené Vyhlásenie o veľkosti podniku podpísané štatutárnym orgánom žiadateľa.  Určujúcou definíciou je odporúčanie Komisie zo 6. mája 2003 o definícii mikro, malých a stredných podnikov (2003/361/ES). Praktická príručka k aplikácii definície MSP sa nachádza tu: <http://www.statnapomoc.sk/wp-content/uploads/2016/03/Prirucka-EK2015SK1.pdf>.  Žiadateľ vypĺňa formulár Vyhlásenia o veľkosti podniku, pričom sa klasifikuje do jednej z oprávnených veľkostných kategórií v zmysle tejto výzvy, teda mikro alebo malý podnik. Veľké ani stredné podniky nie sú oprávnené na poskytnutie príspevku.  Všetky údaje uvádzané vo vyhlásení sa musia viazať na posledné schválené účtovné obdobie a musia byť vypočítané na ročnej báze. Za posledné schválené účtovné obdobie sa považuje účtovné obdobie bezprostredne predchádzajúce podaniu ŽoPr, za ktoré žiadateľ disponuje schválenou účtovnou závierku, resp. v prípade žiadateľa, ktorý nie je povinný zostavovať účtovnú závierku (§6 ods. 11, resp. § 6 ods. 10 zákona č. 595/2003 o dani z príjmov) účtovným obdobím, za ktoré podal posledné daňové priznanie.  Záväzný formulár Vyhlásenia o veľkosti podniku vrátane inštrukcie k jeho vyplneniu tvorí súčasť príloh k ŽoPr.  **Forma predloženia prílohy**  Listinná: Originál, alebo úradne overená kópia.  Elektronická: Sken (vo formáte .pdf) na CD/DVD  **Účtovná závierka** (ak sa neuvádza odkaz na jej zverejnenie v rámci registra účtovných závierok):  Listinná: Originál  Elektronická: Sken (vo formáte .pdf) na CD/DVD  Pokiaľ je účtovná závierka dostupná na [www.registeruz.sk](http://www.registeruz.sk), uvedie žiadateľ v časti 10 Formulára ŽoPr jednoznačný odkaz (link, resp. hypertextový odkaz) na túto závierku.  Pokiaľ účtovná závierka nie je verejne dostupná v registri účtovných závierok, predloží žiadateľ účtovnú závierku ako súčasť predloženej ŽoPr. Účtovná závierka musí byť v tomto prípade podpísaná štatutárnym zástupcom/splnomocnenou osobou (na úvodnej strane každého formulára, ktorý tvorí účtovnú závierku).  **Daňové priznania k dani z príjmu fyzickej osoby – typ B:**  Listinná: Originál  Elektronická: Sken (vo formáte .pdf) na CD/DVD  Daňové priznanie predkladá žiadateľ podpísané štatutárnym zástupcom/splnomocnenou osobou (na úvodnej strane priznania). |
| * 1. **Výpis z registra trestov fyzických osôb** |
| V rámci tejto prílohy ŽoPr žiadateľ predkladá:   * výpis z registra trestov fyzickej osoby vedenom Generálnou prokuratúrou SR, nie starší ako 3 mesiace ku dňu predloženia ŽoPr alebo   za každého člena jeho štatutárneho orgánu, každého prokuristu a každú osobu splnomocnenú zastupovať žiadateľa na úkony súvisiace so ŽoPr.  **Forma predloženia prílohy**  Listinná: Originál, alebo úradne overená kópia.  Elektronická: Sken (vo formáte .pdf) na CD/DVD |
| * 1. **Rozpočet projektu** |
| V rámci tejto prílohy ŽoPr žiadateľ predkladá rozpočet projektu spolu s ďalšou dokumentáciou, na základe ktorej preukazuje oprávnenosť a výšku výdavkov nárokovaných v rozpočte projektu.  Rozsah a typ dokumentácie, ktorú žiadateľ predkladá v rámci tejto prílohy ŽoPr, závisí od spôsobu stanovenia výšky výdavkov, ktorý žiadateľ identifikuje v podrobnom rozpočte projektu.  Stanovenie výšky výdavkov žiadateľ vykoná niektorým z nasledujúcich spôsobov, alebo ich kombináciou.   1. Rozpočet stavby ocenený stavebným rozpočtárom   V prípade, ak bola výška výdavku stanovená podľa stavebného rozpočtu oceneného autorizovanou osobou, predkladá žiadateľ ako prílohu rozpočtu projektu kópiu oceneného rozpočtu stavby.  Autorizovanou osobou sa myslí osoba v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Rozpočet musí byť overený podpisom a pečiatkou autorizovanej osoby. Stanovenie výšky výdavku na základe rozpočtu stavby je možné iba pre stavby a zariadenia, ktoré sú súčasťou stavby podľa jej charakteru a projektovej dokumentácie. Pre samostatné zariadenia a samostatné hnuteľné veci, resp. súbory hnuteľných vecí je potrebné zvoliť iný spôsob stanovenia výdavku (zmluva s víťazným uchádzačom, alebo prieskum trhu).   1. Zmluva s dodávateľom/zhotoviteľom   V prípade, ak bola výška výdavku stanovená podľa uzatvorenej zmluvy s úspešným uchádzačom ako výsledkom vykonaného verejného obstarávania/obstarávania, žiadateľ predkladá ako prílohu rozpočtu kópiu tejto zmluvu, a to vrátane dodatkov k zmluve, ak existujú (žiadateľ nepredkladá komplet dokumentáciu k VO/obstarávaniu, túto predloží až po nadobudnutí účinnosti zmluvy o príspevku).  Vzhľadom na podmienku poskytnutia príspevku č.6 (Podmienka, že žiadateľ nezačal práce na projekte pred predložením ŽoPr na MAS), je potrebné, aby zmluvy s dodávateľom nenadobudli účinnosť pred predložením ŽoPr na MAS (preto odporúčame naviazať účinnosť zmluvy s dodávateľom napr. /na predloženie ŽoPr na MAS alebo na výsledok kontroly verejného obstarávania/obstarávania bez identifikácie nedostatkov vo verejnom obstarávaní/obstarávaní) alebo zmluvy s dodávateľom umožňovali plnenie zmluvy až na základe písomnej objednávky žiadateľa (vystavenej po predložení ŽoPr na MAS).   1. Záznam z prieskumu trhu   V prípade, ak bola výška výdavku stanovená prieskumom trhu, predkladá žiadateľ ako prílohu rozpočtu projektu kópiu záznamu z prieskumu trhu, ktorým žiadateľ stanovuje predpokladanú hodnotu zákazky, ktorú použije v procese verejného obstarávania, vrátane všetkých cenových ponúk.  Prieskum trhu vykoná žiadateľ v súlade s inštrukciami uvedenými v kapitole 2.2.2 Príručky RO pre IROP k procesu verejného obstarávania, ktorá je dostupná na <http://www.mpsr.sk/index.php?navID=1121&navID2=1121&sID=67&id=10956>.  Ak sa realizuje obstarávanie mimo zákona o verejnom obstarávaní a/alebo postupy IROP nevyžadujú určenie predpokladanej hodnoty zákazky, použije sa osobitný prieskum trhu. V tomto prípade sa určí výška oprávneného výdavku na základe výsledku takéhoto prieskumu trhu. Takýto prieskum trhu môže zároveň predstavovať postup obstarávania (napr. výzva na predkladanie ponúk). Aj v tomto prípade je žiadateľ povinný predložiť všetky cenové ponuky.  Žiadateľ stanoví výdavok podľa najaktuálnejšej dokumentácie, t.j. ak disponuje uzatvorenou zmluvou s úspešným uchádzačom použije hodnoty zo zmluvy, ak disponuje oceneným rozpočtom stavby, ale neexistuje zmluva s úspešným uchádzačom použije hodnoty z rozpočtu stavby, vo všetkých ostatných prípadoch, ak neexistuje zmluva ani rozpočet stavby použije prieskum trhu.  Všetku podpornú dokumentáciu súvisiacu s určením výšky výdavkov žiadateľ uchováva vo svojej držbe a v prípade požiadavky MAS túto dodatočne predloží na účely schvaľovania ŽoPr (napr. dokumentácia z verejného obstarávania, originál dokumentácie a pod.).  V prípade, ak sa preukáže, že žiadateľ uviedol v rozpočte projektu sumu, ktorá nie je podložená relevantnou dokumentáciou, MAS je v závislosti od identifikovaných nedostatkov oprávnená znížiť výšku zodpovedajúcich výdavkov, uznať výdavok v plnej výške ako neoprávnený alebo vyvodiť iné právne následky pri schvaľovaní ŽoPr, resp. v súlade s podmienkami upravenými v zmluve o príspevku. Uvedené nemá vplyv na postup MAS pri identifikácii nedostatkov vo verejnom obstarávaní, ktorého výsledkom bola zmluva s úspešným uchádzačom a na základe ktorej bola stanovená výška príslušného výdavku v rozpočte.  V prípade kombinácie uvedených spôsobov stanovenia výšky výdavkov, je žiadateľ povinný predložiť všetku súvisiacu dokumentáciu.  Záväzný formulár rozpočtu projektu vrátane inštrukcií k jeho vyplneniu tvorí súčasť príloh k ŽoPr.  Formulár záznamu z prieskumu trhu vrátane požiadaviek na vykonanie prieskumu trhu je uvedený súčasťou Príručky RO pre IROP k procesu verejného obstarávania, ktorá je dostupná na <http://www.mpsr.sk/index.php?navID=1121&navID2=1121&sID=67&id=10956>.  **Forma predloženia prílohy**  Rozpočet projektu:  Listinná: Originál  Elektronická: Excel (vo formáte .xls) na CD/DVD  Súvisiaca dokumentácia:  Listinná: Kópia  Elektronická: Sken (vo formáte .pdf) na CD/DVD |
| * 1. **Ukazovatele hodnotenia finančnej situácie** |
| V rámci tejto prílohy ŽoPr žiadateľ predkladá tabuľku ukazovateľov hodnotenia finančnej situácie.  Tabuľka predstavuje analýzu založenú na matematicko-štatistických metódach, ktorá komplexne posudzuje finančnú situáciu žiadateľa. Hlavným cieľom tabuľky je zhodnotiť finančnú situáciu (finančnú kondíciu) žiadateľa a prispieť tak k správnemu posúdeniu finančnej stability žiadateľa a to aj s ohľadom na budúcu finančnú udržateľnosť subjektu a tým aj projektu.  Tabuľka vychádza z historických údajov žiadateľa, ktoré sú prezentované dosahovanými výsledkami subjektu žiadateľa vypovedajúcich o jeho hospodárení, o jeho majetkových pomeroch ako aj štruktúre financovania aktív podniku.  Všetky údaje sa získavajú z účtovnej závierky žiadateľa/daňového priznania (s výnimkou niektorých údajov pri, ktorých je potrebné doplniť údaje z analytickej účtovnej evidencie).  Ukazovatele hodnotenia finančnej situácie žiadateľa sa vypočítavajú za časové obdobie jedného účtovného obdobia. Žiadateľ vypĺňa údaje za posledné schválené účtovné obdobie, resp. za posledné účtovné obdobie za ktoré už podal daňové priznanie.  Žiadateľ vypĺňa relevantnú tabuľku podľa relevantnosti účtovnej závierky, ktorú v zmysle opatrení Ministerstva financií SR zostavuje (iné účtovné závierky platia pre podnikateľské subjekty a iné pre verejný, resp. neziskový sektor), resp. v prípade žiadateľa, ktorý nezostavuje účtovnú závierku podľa údajov v daňovom priznaní.  Záväzný formulár prílohy ŽoPr vrátane inštrukcií k jeho vyplneniu tvorí súčasť príloh k ŽoPr.  **UPOZORNENIE:**  MAS overí údaje uvedené v prílohe na základe údajov účtovnej závierky dostupnej na [www.registeruz.sk](http://www.registeruz.sk) alebo tej, ktorú žiadateľ predkladá k prílohe Vyhlásenie o veľkosti podniku. MAS overí údaje v prípade žiadateľa, ktorý nezostavuje účtovnú závierku na základe daňového priznania.  **Forma predloženia prílohy**  Listinná: Originál.  Elektronická: Excel (vo formáte .xls) na CD/DVD |
| * 1. **Finančná analýza projektu** |
| V rámci tejto prílohy ŽoPr žiadateľ predkladá finančnú analýzu projektu.  Finančná analýzy projektu má preukázať návratnosť, resp. mieru návratnosti investovaných prostriedkov žiadateľa a preukázať mieru udržateľnosti projektu.  Finančná analýza preukazuje rentabilnosť investície.  Projekt sa považuje za udržateľný, pokiaľ vygeneruje aspoň toľko príjmov, že pokryje bežné prevádzkové výdavky činnosti súvisiace s prevádzkou projektu.  Záväzný formulár finančnej analýzy projektu vrátane inštrukcií k jej vyplneniu tvorí súčasť príloh k ŽoPr.  **Forma predloženia prílohy**  Listinná: Originál.  Elektronická: Excel (vo formáte .xls) na CD/DVD |
| * 1. **Doklady od stavebného úradu** |
| V prípade, že sú predmetom ŽoPr stavebné práce, je žiadateľ je povinný preukázať, že má oprávnenie vykonať stavebné práce v zmysle stavebného zákona.  V rámci tejto prílohe predkladá žiadateľ:   * 1. ak rozsah stavby podlieha stavebnému konaniu, predkladá žiadateľ právoplatné stavebné povolenie,   2. ak rozsah stavby nepodlieha stavebnému konaniu, predkladá žiadateľ ohlásenie stavby stavebnému úradu spolu s vyjadrením stavebného úradu, že proti uskutočneniu stavby nemá námietky,   3. ak rozsah stavby nepodlieha stavebnému povoleniu ani ohláseniu stavby, predkladá žiadateľ vyjadrenie miestne príslušného stavebného úradu o tom, že predmetné stavebné práce nepodliehajú stavebnému povoleniu ani ohláseniu stavby vrátane odôvodnenia (napr. že sa jedná o štandardné udržiavacie stavebné práce a pod.).   V prípade, ak projekt neobsahuje stavebné práce, žiadateľ túto prílohy nepredkladá.  **Forma predloženia prílohy**  Listinná: Originál, alebo úradne overená kópia.  Elektronická: Sken (vo formáte .pdf) na CD/DVD |
| * 1. **Projektová dokumentácia stavby** |
| V prípade, že sú predmetom ŽoPr stavebné práce a zároveň žiadateľ preukázal oprávnenie vykonať stavebné práce v zmysle stavebného zákona právoplatným stavebným povolením alebo ohlásením stavby stavebného úradu, je povinný tiež predložiť projektovú dokumentáciu, ktorá bola predmetom posúdenia stavebného úradu, vrátane výkazu výmer.  Žiadateľ, je povinný v časti 10 Formulára ŽoPr poskytnúť čestné vyhlásenie v ktorom vyhlási, že projektová dokumentácie je kompletná a je zhodná s projektovou dokumentáciou, ktorá bola posúdená príslušným stavebným úradom.  **Forma predloženia prílohy**  Listinná: Originál, alebo úradne overená kópia.  Elektronická: Sken (vo formáte .pdf) na CD/DVD |
| * 1. **Doklady preukazujúce vysporiadanie majetkovo-právnych vzťahov** |
| V rámci tejto prílohy žiadateľ predkladá doklady preukazujúce právo žiadateľa užívať nehnuteľnosti, na ktorých bude projekt realizovaný a ktoré budú užívané v nadväznosti na zrealizovaný projekt v období udržateľnosti projektu.  Dotknuté nehnuteľnosti môžu byť:   1. vo výlučnom vlastníctve žiadateľa, 2. v podielovom spoluvlastníctve, 3. v bezpodielovom spoluvlastníctve manželov, 4. v nájme, 5. v podnájme, 6. v kombinácii týchto vzťahov   Nehnuteľnosti musia byť majetkovoprávne vysporiadané tak, aby v súlade s právnymi predpismi bolo nepochybné, že žiadateľ je oprávnený nehnuteľnosti užívať počas celého obdobia od plánovaného začatia prác na projekte do uplynutia 3 rokov, ktoré nasledujú po ukončení projektu.  Nehnuteľný majetok môže byť zaťažený ťarchami za podmienky, že žiadna ťarcha nesmie brániť realizácii projektu.  Žiadateľ predkladá v prípade:   1. výlučného vlastníctva, výpis z listu vlastníctva k predmetnej nehnuteľnosti, 2. podielového spoluvlastníctva:  * výpis z listu vlastníctva k predmetnej nehnuteľnosti a * súhlas každého spoluvlastníka podľa §139 Občianskeho zákonníka ako súhlas ostatných podielových spoluvlastníkov na hospodárenie so spoločnou vecou,  1. bezpodielového spoluvlastníctva manželov:  * výpis z listu vlastníctva k predmetnej nehnuteľnosti a * súhlas manžela/manželka podľa §145 ods. 1 Občianskeho zákonníka,  1. nájmu  * výpis z listu vlastníctva k predmetnej nehnuteľnosti a * platnú nájomnú zmluvu  1. podnájmu  * výpis z listu vlastníctva k predmetnej nehnuteľnosti, * platnú nájomnú zmluvu a * platnú podnájomnú zmluvu. * wNáležitosti dokumentov:   Nájomná zmluva, súhlas podielového, resp. bezpodielového spoluvlastníka musí byť uzatvorená/udelený:   * na dobu neurčitú, alebo * na dobu určitú, ktorá zahŕňa minimálne obdobie od začatia prác na projekte do uplynutia obdobia udržateľnosti projektu, t.j. 3 rokov, po finančnom ukončení projektu.   Výpis z listu vlastníctva:   * môže byť čiastočný, * preukazuje vlastnícke práva ku všetkým nehnuteľnostiam, ktoré sa majú zhodnotiť z prostriedkov príspevku, * je postačujúce vytlačený výpis z listu vlastníctva z portálu [www.katasterportal.sk](http://www.katasterportal.sk), * nie je starší ako 3 mesiace ku dňu predloženia ŽoPr, * s vyznačenou plombou je prípustný iba za podmienky, že žiadateľ predloží spolu s výpisom listu vlastníctva aj kópiu návrhu na zápis práv k nehnuteľnostiam potvrdenú príslušnou správou katastra vzťahujúcu sa na vyznačenú plombu, prípadne aj ďalšie doklady preukazujúce dôvody vyznačenia plomby tak, aby bolo možné jednoznačne posúdiť užívacie právo k nehnuteľnostiam.   **V prípade kombinácie vyššie uvedených právnych vzťahov žiadateľ predkladá všetky vyššie uvedené doklady.**  **UPOZORNENIE:**  V prípade uzavretia nájomnej zmluvu s pozemkovým spoločenstvom, je potrebné k všetkým vyššie uvedeným prílohám predložiť dokumenty, ktoré preukážu, že štatutárny orgán pozemkového spoločenstva má oprávnenie konať v mene vlastníkov nehnuteľností.  V prípade, ak ide o pozemkové spoločenstvo:   * zmluva o založení spoločenstva s právnou subjektivitou (jej súčasťou je zoznam vlastníkov podielov spoločnej nehnuteľnosti), * stanovy, * rozhodnutie valného zhromaždenia o nakladaní so spoločným majetkom spoločenstva, ktoré oprávňuje zástupcu/zástupcov pozemkového spoločenstva uzatvoriť nájomnú zmluvu.   Rekonštrukcia, prístavba, nadstavba v dôsledku ktorej dôjde k vzniku nového stavebného objektu, osobitne evidovaného na liste vlastníctva, sa považuje za novú stavbu. Majetkovo-právne vysporiadanie k novým stavbám, ktoré podliehajú stavebnému konaniu sa preukazuje stavebným povolením, alebo ohlásením stavby predloženým v rámci prílohy „Doklady od stavebného úradu“.  **Forma predloženia prílohy**  Listinná: Originál, alebo úradne overená kópia.  Elektronická: Sken (vo formáte .pdf) na CD/DVD |
| * 1. **Prehľad minimálnej pomoci** |
| V rámci tejto prílohy žiadateľ predkladá prehľad minimálnej pomoci poskytnutej žiadateľovi a podnikom ktoré s ním v zmysle čl. 2 ods. 2 nariadenia 1407/2013[[4]](#footnote-4) tvoria tzv. jediný podnik v priebehu aktuálneho a dvoch predchádzajúcich účtovných období vrátane žiadanej minimálnej pomoci (o ktorej poskytnutí ešte nebolo rozhodnuté).  Pojem jediný podnik zahŕňa všetky subjekty vykonávajúce hospodársku činnosť, medzi ktorými je aspoň jeden z týchto vzťahov:   * 1. jeden subjekt vykonávajúci hospodársku činnosť má väčšinu hlasovacích práv akcionárov alebo spoločníkov v inom subjekte vykonávajúcom hospodársku činnosť;   2. jeden subjekt vykonávajúci hospodársku činnosť má právo vymenovať alebo odvolať väčšinu členov správneho, riadiaceho alebo dozorného orgánu iného subjektu vykonávajúceho hospodársku činnosť;   3. jeden subjekt vykonávajúci hospodársku činnosť má právo dominantným spôsobom ovplyvňovať iný subjekt vykonávajúci hospodársku činnosť na základe zmluvy, ktorú s daným subjektom vykonávajúcim hospodársku činnosť uzavrel, alebo na základe ustanovenia v zakladajúcom dokumente alebo stanovách spoločnosti;   4. jeden subjekt vykonávajúci hospodársku činnosť, ktorý je akcionárom alebo spoločníkom iného subjektu vykonávajúceho hospodársku činnosť, má sám na základe zmluvy s inými akcionármi alebo spoločníkmi daného subjektu vykonávajúceho hospodársku činnosť pod kontrolou väčšinu hlasovacích práv akcionárov alebo spoločníkov v danom subjekte vykonávajúcom hospodársku činnosť.   Subjekty vykonávajúce hospodársku činnosť, medzi ktorými sú typy vzťahov uvedené v písm. a) až d) prostredníctvom jedného alebo viacerých iných subjektov vykonávajúcich hospodársku činnosť, sa takisto považujú za jediný podnik.  Správne vyplnenie predmetnej tabuľky je nevyhnutné pre posúdenie stropu de minimis podľa schémy pomoci. Oprávnený je len príspevok, ktorý v súčte s pomocou de minimis uvedenou v tabuľke, neprekročí tento strop.  Záväzný formulár prílohy ŽoPr vrátane inštrukcií k jeho vyplneniu tvorí súčasť príloh k ŽoPr.  **Forma predloženia prílohy**  Listinná: Originál  Elektronická: Word (vo formáte .doc) na CD/DVD |
| * 1. **Doklady preukazujúce súlad s požiadavkami v oblasti dopadu projektu na územia sústavy NATURA 2000** |
| V rámci tejto prílohy ŽoPr žiadateľ predkladá pri projekte, pri ktorom realizácia aktivít:   * priamo zasahuje na územie patriace do európskej sústavy chránených území Natura 2000, alebo pri ktorom je pravdepodobné, že môže mať samostatne alebo s iným projektom alebo plánom na tieto územia významný vplyv, **odborné stanovisko** (formou právoplatného rozhodnutia) **okresného úradu v sídle kraja** vydané **podľa § 28 zákona č. 543/2002 Z. z. o ochrane prírody a krajiny** **k možnosti významného vplyvu projektu na územia patriace do európskej sústavy chránených území Natura 2000**, pričom zo stanoviska musí byť zrejmé, že aktivity projektu, resp. projekt pravdepodobne nebude mať významný nepriaznivý vplyv na územia patriace do európskej sústavy chránených území Natura 2000; * nezasahuje na územia patriace do európskej sústavy chránených území Natura 2000, resp. pri ktorom je pravdepodobné, že realizácia aktivít nemôže mať samostatne alebo v kombinácii s iným projektom alebo plánom na tieto územia významný vplyv, **vyjadrenie okresného úradu podľa § 9 zákona o ochrane prírody a krajiny k plánovanej činnosti**, pričom z vyjadrenia musí byť zrejmé, že projekt nenapĺňa znaky plánu a projektu, ktorý pravdepodobne bude mať vplyv na územia patriace do európskej sústavy chránených území Natura 2000. Zároveň z obsahu dokumentu musí byť jednoznačne identifikovateľné, že vyjadrenie sa týka projektu, ktorý je predmetom ŽoPr (t.j. vyjadrenie musí obsahovať identifikáciu projektu, popis (charakteristiku a parametre) navrhovanej činnosti (príp. popis aktivít projektu), ktorá bola predmetom vyjadrenia, lokalizáciu navrhovanej činnosti (projektu), a to až na úrovni parciel, ak je to potrebné pre posúdenie navrhovanej činnosti (projektu) a vyjadrenie príslušného orgánu k navrhovanej činnosti (projektu).   Predloženie prílohy sa netýka žiadateľov, ktorí v rámci *Dokladov preukazujúcich plnenie požiadaviek v oblasti posudzovania vplyvov na životné prostredie* predkladajú platné záverečné stanovisko alebo rozhodnutie zo zisťovacieho konania, nakoľko vyjadrenie príslušného orgánu bolo vydané v rámci zisťovacieho konania, resp. povinného hodnotenia. |
| * 1. **Doklady preukazujúce plnenie požiadaviek v oblasti posudzovania vplyvov na životné prostredie** |
| V rámci tejto prílohy žiadateľ predkladá jeden z nasledovných dokladov:   1. platné záverečné stanovisko z posúdenia vplyvov navrhovanej činnosti, resp. jej zmeny na životné prostredie podľa zákona o posudzovaní vplyvov (v prípade zmeny navrhovanej činnosti je žiadateľ povinný predložiť pôvodné záverečné stanovisko z posúdenia vplyvov na životné prostredie, ako aj záverečné stanovisko z posúdenia zmeny navrhovanej činnosti, ak zmena činnosti podliehala povinnému hodnoteniu alebo z rozhodnutia zo zisťovacieho konania vyplynulo, že sa navrhovaná zmena činnosti bude ďalej posudzovať). Záverečné stanovisko musí okrem povinných náležitostí, celkového hodnotenia vplyvov navrhovanej činnosti, alebo jej zmeny na životné prostredie obsahovať aj informáciu, že príslušný orgán súhlasí s navrhovanou činnosťou alebo jej zmenou, alebo 2. rozhodnutie zo zisťovacieho konania o tom, že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie podľa zákona o posudzovaní vplyvov (v prípade zmeny navrhovanej činnosti je žiadateľ povinný súčasne predložiť aj relevantný doklad k pôvodne navrhovanej činnosti), alebo 3. rozhodnutie príslušného orgánu podľa § 19 ods. 1 zákona o posudzovaní vplyvov o tom, že navrhovaná činnosť alebo jej zmena nepodlieha posudzovaniu vplyvov na životné prostredie podľa zákona o posudzovaní vplyvov, alebo 4. vyjadrenie príslušného orgánu o tom, že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie podľa zákona o posudzovaní vplyvov. Z vyjadrenia musí byť jednoznačne identifikovateľné, že je vydané k navrhovanej činnosti, resp. zmene navrhovanej činnosti, ktorá je predmetom ŽoPr (t. j. musí obsahovať identifikáciu navrhovanej činnosti, resp. zmeny navrhovanej činnosti (projektu), parametre navrhovanej činnosti (príp. popis aktivít projektu), ktoré boli predmetom posúdenia, lokalizáciu navrhovanej činnosti (projektu).   Vo vzťahu k zmene navrhovanej činnosti, ktorá bola posudzovaná podľa zákona o posudzovaní vplyvov účinného do 31.12.2014, je žiadateľ v prípade, ak bolo rozhodnuté o tom, že zmena navrhovanej činnosti nepodlieha posudzovania vplyvov na životné prostredie, povinný predložiť vyjadrenie príslušného orgánu podľa § 18 ods. 4 alebo ods. 5 zákona o posudzovaní vplyvov v znení účinnom do 31.12.2014. Aj v tomto prípade platí, že žiadateľ je povinný predložiť aj pôvodný dokument z procesu posudzovania vplyvov na životné prostredie, ktorý bol vydaný k pôvodne navrhovanej činnosti pred jej zmenou.  **Forma predloženia prílohy**  Listinná: Originál alebo úradne osvedčená kópia  Elektronická: Sken (vo formáte .pdf) na CD/DVD |

|  |
| --- |
| 1. **Vypracovanie a predloženie ŽoPr** |

* 1. **ŽoPr**

ŽoPr sa skladá z formulára ŽoPr a povinných príloh ŽoPr. Formulár ŽoPr sumarizuje základné údaje o predkladanom projekte a kumuluje v prehľadnej a jednotnej forme najpodstatnejšie projektové informácie. Uvedené údaje a informácie sú nevyhnutné pre účely posudzovania projektu v rámci schvaľovacieho procesu a prípravy návrhu Zmluvy o príspevku.

Povinné prílohy ŽoPr sú vymedzené vo formulári ŽoPr, ktorý je súčasťou výzvy. V závislosti od konkrétnej podmienky poskytnutia príspevku, ktorej splnenie má príslušná príloha preukazovať, existujú dva typy príloh:

1. **prílohy vypracované priamo žiadateľom** – formuláre týchto príloh tvoria súčasť dokumentácie výzvy, resp. sú vo výzve uvedené odkazy na zdroje, z ktorých je možné získať elektronické verzie formulárov týchto príloh, ktoré žiadateľ následne predkladá spolu so ŽoPr vo forme určenej vo výzve.
2. **prílohy vydávané príslušným úradom** – (napr. stavebný úrad, generálna prokuratúra a pod.)

Bližšie informácie o jednotlivých povinných prílohách sú uvedené v kapitole 3.

* 1. **Vypracovanie ŽoPr**

Žiadateľ vyplní formulár ŽoPr v súlade s inštrukciami uvedenými v tejto výzve ako aj priamo vo formulári ŽoPr.

Po úplnom vyplnení formulára ho vytlačí a podpíše (štatutárny orgán, resp. ním splnomocnená osoba). K formuláru ŽoPr doplní listinné formy príloh ŽoPr a uloží elektronické verzie formulára ŽoPr a príloh na elektronické neprepisovateľné médium (CD/DVD).

Následne ŽoPr vrátane príloh zviaže pevnou (hrebeňovou, tepelnou alebo inou) väzbou, vloží spolu s elektronickým médiom do nepriehľadného obalu, ktorý označí údajmi uvedenými nižšie a zabezpečí jeho doručenie MAS v súlade s podmienkami uvedenými v kapitole 4.3.

Obal, v ktorom je doručovaná ŽoPr je potrebné označiť nasledovnými údajmi:

* názov a adresa žiadateľa;
* názov a adresa MAS;
* názov a kód výzvy;
* názov projektu;
* nápis „ŽIADOSŤ O POSKYTNUTIE PRÍSPEVKU“;
* nápis „NEOTVÁRAŤ“.

ŽoPr je potrebné vypracovať v slovenskom jazyku a písmom, umožňujúcim rozpoznanie textu, t.j. tak, aby bolo možné objektívne posúdenie jej obsahu. V prípade príloh predložených v inom ako slovenskom jazyku, musí byť priložený certifikovaný preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku.

* 1. **Predloženie ŽoPr**

Žiadateľ **predkladá ŽoPr v listinnej forme a na dátovom nosiči na adresu:**

*Agroprameň* , *Lehnice 89, 930 37 Lehnice*

ŽoPr je možné predložiť na vyššie uvedenú adresu jedným z nasledovných spôsobov:

* osobne (v pracovných dňoch v čase od 9:00 – 14:00 hod),
* doporučenou poštovou prepravou,
* kuriérskou službou.

V prípade osobného doručenia vydá MAS žiadateľovi potvrdenie o prijatí ŽoPr s vyznačeným dátumom prijatia.

V prípade doručenia prostredníctvom pošty/kuriéra MAS potvrdenie nevydáva (toto je nahradené potvrdením subjektu vykonávajúceho poštové/kuriérske služby).

**Žiadateľ je povinný predložiť ŽoPr riadne, včas a vo forme určenej vo výzve.**

ŽoPr je doručená **riadne**, ak formát umožňuje objektívne posúdenie obsahu ŽoPr (podmienka nie je splnená najmä v prípadoch, kedy je obsah ŽoPr vyplnený v inom ako slovenskom jazyku, alebo jazyku určenom vo výzve ako akceptovateľným alebo písmom, ktoré neumožňuje rozpoznanie obsahu textu a pod.).

ŽoPr je doručená **včas**, ak je predložená najneskôr v posledný deň uzávierky výzvy, ktorý oznámi MAS na svojom webovom sídle, rozhodujúcim je pritom dátum:

* odovzdania listinnej verzie ŽoPr na prepravu poštou alebo kuriérom alebo
* odovzdania listinnej verzie ŽoPr osobne na adresu určenú vo výzve (MAS vystaví žiadateľovi potvrdenie o prijatí ŽoPr s vyznačeným dátumom prijatia).

Termín doručenia je rozhodujúci aj pre zaradenie ŽoPr do príslušných hodnotiacich kôl.

ŽoPr je doručená **vo forme**, ak je doručená v listinnej podobe.

Pre splnenie podmienok doručenia postačuje, ak tieto podmienky spĺňa samotný formulár ŽoPr (ostatné prílohy budú predmetom výzvy na doplnenie chýbajúcich náležitostí).

|  |
| --- |
| 1. **Schvaľovanie ŽoPr** |

Proces schvaľovania ŽoPr začína jej doručením na adresu MAS a končí zaslaním oznámenia o schválení, resp. neschválení ŽoPr. Schvaľovanie ŽoPr pozostáva z nasledujúcich fáz

* administratívne overenie ŽoPr;
* odborné hodnotenie a výber ŽoPr;
* revízne postupy ŽoPr (v prípade, že ich žiadateľ uplatní).

MAS ŽoPr po jej prijatí zaregistruje.

V prípade, ak žiadateľ nepredloží ŽoPr riadne, včas a v určenej forme MAS zašle žiadateľovi oznámenie o neschválení ŽoPr v ktorom uvedie dôvody neschválenia.

Pre ŽoPr, ktoré splnili podmienky doručenia MAS následne overí ostatné podmienky poskytnutia príspevku v jednotlivých fázach schvaľovania.

MAS overuje jednotlivé podmienky poskytnutia príspevku na základe údajov uvedených v ŽoPr, jej prílohách a verejných registroch, ktoré obsahujú relevantné informácie preukazujúce splnenie podmienok poskytnutia príspevku.

Pre overovanie splnenia podmienok poskytnutia príspevku je rozhodujúci obsah ŽoPr, resp. informácie. MAS nie je oprávnená v procese schvaľovania ŽoPr vyvodiť negatívne dôsledky (vydanie oznámenia o neschválení) len z dôvodu formálnych nedostatkov ŽoPr. Dôvod, pre ktorý MAS vydáva oznámenie o neschválení musí byť jasný, odôvodnený a musí vyplývať z nedodržania podmienok zadefinovaných vo výzve na predkladanie ŽoPr.

**Podmienky poskytnutia príspevku stanovené v tejto výzve musia byť splnené bez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumente/dokumentoch, na ktoré sa táto výzva odvoláva.**

* 1. **Administratívne overenie ŽoPr**

Predmetom administratívneho overenia ŽoPr je overenie:

* úplnosti predloženej ŽoPr a
* splnenia podmienok poskytnutia príspevku (okrem podmienok posudzovaných v rámci odborného hodnotenia ŽoPr).

V prípade, ak na základe preskúmania ŽoPr, jej príloh alebo údajov získaných z verejne dostupných registrov vzniknú pochybnosti o pravdivosti alebo úplnosti ŽoPr alebo jej príloh, MAS vyzve žiadateľa na doplnenie neúplných údajov, vysvetlenie nejasností alebo nápravu nepravdivých údajov zaslaním výzvy na doplnenie ŽoPr.

MAS je ďalej oprávnená v prípade akýchkoľvek pochybností vyzvať žiadateľa na preukázanie splnenia podmienky poskytnutia príspevku.

Výzvu na doplnenie chýbajúcich náležitostí ŽoPr zasiela MAS žiadateľovi v prípade:

* neúplne zadaných údajov v ŽoPr a jej prílohách, resp. neúplných príloh;
* chýbajúcich príloh ŽoPr, resp. nesprávnej formy predkladaných príloh;
* nesprávne vypracovanej časti dokumentácie ŽoPr;
* vzájomného nesúladu údajov v rôznych častiach dokumentácie ŽoPr;
* pochybností o splnení podmienok poskytnutia príspevku

Možnosť doplnenia údajov je použitá pri všetkých žiadateľoch rovnako.

MAS zasiela žiadateľovi v rámci procesu administratívneho overovania len jednu výzvu na doplnenie ŽoPr. To neplatí v prípade, ak MAS počas procesu schvaľovania ŽoPr zistí, že žiadateľovi nebola umožnená náprava údajov v rovnakom rozsahu ako pri iných žiadateľoch. V tom prípade bezodkladne vykoná nápravu a zašle žiadateľovi (opätovnú) výzvu na doplnenie ŽoPr, ktorou zabezpečí rovnaké aplikovanie možnosti nápravy vo vzťahu ku všetkým posudzovaným ŽoPr. Lehota na doplnenie musí byť totožná s lehotou, ktorá bola poskytnutá ostatným žiadateľom.

MAS vo výzve na doplnenie ŽoPr (okrem samotných požiadaviek na doplnenie) určí lehotu na doplnenie údajov ŽoPr, nie kratšiu ako 5 pracovných dní.

ŽoPr musí byť doplnená v lehote stanovenej vo výzve na doplnenie.

Všetky žiadateľom doplnené náležitosti je potrebné potvrdiť podpisom a odtlačkom pečiatky štatutárneho orgánu žiadateľa (ak má žiadateľ povinnosť používať pečiatku a ak nejde o dokumenty vydané iným orgánom). Takto doplnené náležitosti sa stávajú súčasťou predloženej ŽoPr.

MAS zasiela výzvu na doplnenie ŽoPr písomne (listinnou poštovou zásielkou s potvrdením o doručení) a elektronicky e-mailom v súlade s kontaktnými údajmi uvedenými žiadateľom v časti 2 formulára ŽoPr.

Prvým dňom lehoty na doplnenie je deň nasledujúci po dni doručenia výzvy na doplnenie ŽoPr prostredníctvom poštovej zásielky.

Rozhodujúcim dátumom pre splnenie stanovenej lehoty na doplnenie ŽoPr je dátum doručenia doplnených náležitostí. Adresa a spôsob doručenia je rovnaký ako pri doručovaní ŽoPr (viď kapitola 3.3 Predloženie ŽoPr). MAS o prijatí doplnenia ŽoPr nevydáva žiadne potvrdenie.

MAS uplatní v prípade doručovania výzvy na doplnenie chýbajúcich náležitostí úložnú lehotu zásielky prostredníctvom poštových služieb 10 kalendárnych dní. Dňom prevzatia poštovej zásielky (výzvy na doplnenie), resp. márnym uplynutím úložnej lehoty začína plynúť lehota na doplnenie chýbajúcich náležitostí ŽoPr. Vzhľadom na uvedené upozorňujeme žiadateľov, aby zabezpečili prevzatie výziev na doplnenie chýbajúcich náležitostí ŽoPr v lehote 10 kalendárnych dní.

MAS po doplnení údajov zo strany žiadateľa pokračuje v procese administratívneho overovania.

MAS po ukončení administratívneho overovania ŽoPr zasiela žiadateľom, ktorých ŽoPr nesplnili niektorú z podmienok poskytnutia príspevku (overovaných v rámci administratívneho overovania ŽoPr), resp. ŽoPr, ktoré neboli doplnené riadne, včas a v určenej forme, oznámenie o neschválení ŽoPr s uvedením dôvodov, ktoré viedli k neschváleniu ŽoPr.

Výsledkom procesu administratívneho overovania je, v prípade:

1. splnenia všetkých podmienok poskytnutia príspevku, ktorých overenie je súčasťou administratívneho overenia, MAS postúpi ŽoPr na odborné hodnotenie;
2. v prípade nesplnenia niektorej z podmienok poskytnutia príspevku, pretrvávajúcich pochybností o splnení podmienky poskytnutia príspevku, alebo nedoručenia doplnenia ŽoPr riadne, včas a v určenej forme, MAS vydá oznámenie o neschválení (vrátane identifikovania nedostatkov).
   1. **Odborné hodnotenie ŽoPr**

MAS zabezpečí odborné hodnotenie tých ŽoPr, ktoré splnili podmienky administratívneho overovania.

Cieľom procesu odborného hodnotenia ŽoPr je vykonať odborné, objektívne, nezávislé a transparentné posúdenie predložených ŽoPr na základe hodnotiacich kritérií zverejnených vo výzve.

Odborné hodnotenie ŽoPr vykonáva dvojica odborných hodnotiteľov na základe aplikácie kritérií, ktoré tvoria prílohu č. 3 výzvy.

Hodnotitelia posudzujú projekt ako celok, berúc do úvahy údaje a informácie uvedené v ŽoPr a jej povinných prílohách. Hodnotitelia zaznamenávajú odborné hodnotenie jednotlivých ŽoPr do Hodnotiaceho hárku odborného hodnotenia ŽoPr.

Ak počas odborného hodnotenia odborní hodnotitelia zistia, že na posúdenie splnenia odborného hodnotenia je potrebné poskytnúť zo strany žiadateľa doplňujúce informácie, MAS vyzve žiadateľa na objasnenie resp. doplnenie chýbajúcich údajov. Požadované údaje musia mať jasnú súvislosť s posúdením kritérií odborného hodnotenia. Súčasťou tejto výzvy môže byť aj vyžiadanie informácií/dokumentov, ktoré boli overované a mali byť dožiadané v rámci administratívneho overovania, ak sa v rámci odborného hodnotenia zistí, že MAS opomenul v tejto fáze dožiadať kompletné informácie/dokumenty. MAS určí v prípade takéhoto postupu primeranú lehotu na doplnenie údajov, ktorá nesmie byť kratšia ako 5 pracovných dní, pričom súčasťou výzvy je aj informácia o tom, že nepredloženie dokumentov vôbec, resp. v prípade doručenia požadovaných náležitostí po stanovenom termíne, resp. ak aj po doplnení chýbajúcich náležitostí sú pochybnosti o pravdivosti alebo úplnosti ŽoPr a nie je možné konštatovať splnenie niektorej z podmienok poskytnutia príspevku, bude uvedené viesť k neschváleniu ŽoPr.

Na doručovanie výzvy na doplnenie ŽoPr a doručovanie doplnení zo strany žiadateľovi MAS sa rovnako vzťahujú podmienky doručovania uvedené v časti 4.1. Administratívne overovanie ŽoPr.

Ak ŽoPr nesplnila podmienky odborného hodnotenia, MAS zašle žiadateľovi oznámenie o neschválení ŽoPr spolu odôvodnením, kde uvedie dôvody nesplnenia kritérií odborného hodnotenia.

* 1. **Výber ŽoPr**

MAS zostaví zoznam ŽoPr podľa aritmetického priemeru bodov ŽoPr získaných v odbornom hodnotení od oboch odborných hodnotiteľov. MAS zostaví zoznam ŽoPr v zostupnom poradí.

V prípade, ak je disponibilná alokácia výzvy vyššia než výška odborným hodnotiteľom uznaného príspevku ŽoPr, ktoré vyhoveli kritériám odborného hodnotenia, sú tieto ŽoPr odporučené na schválenie.

V prípade, ak sa v poradí vytvorenom na základe odborného hodnotenia nachádzajú na hranici danej výškou disponibilnej alokácie na výzvu viaceré ŽoPr na rovnakom mieste, sú uplatňované **rozlišovacie kritériá**.

Rozlišovacími kritériami sú:

1. Hodnota Value for Money[[5]](#footnote-5),
2. Posúdenie vplyvu a dopadu projektu na plnenie stratégie CLLD - toto rozlišovacie kritérium sa aplikuje jedine v prípadoch, ak aplikácia na základe hodnoty value for money neurčila konečné poradie žiadostí o príspevok na hranici alokácie. Toto rozlišovacie kritérium aplikuje výberová komisia MAS.

ŽoPr, ktoré sa svojim umiestnením nachádzajú nad hranicou alokácie výzvy, sú odporučené na schválenie. Ostatné ŽoPr budú neschválené z dôvodu nedostatku finančných prostriedkov určených vo výzve.

* 1. **Oznámenie výsledkov schvaľovania ŽoPr**

Na základe skutočností zistených v rámci schvaľovania o ŽoPr, t.j. na základe posúdenia splnenia podmienok poskytnutia príspevku určených vo výzve vydáva MAS:

* Oznámenie o schválení
* Oznámenie o neschválení

Oznámením o schválení ŽoPr MAS konštatuje splnenie všetkých podmienok poskytnutia príspevku stanovených vo výzve a zároveň deklaruje dostatok finančných prostriedkov na financovanie schválenej ŽoPr na základe alokácie určenej vo výzve.

Oznámením o neschválení ŽoPr MAS konštatuje:

* 1. nesplnenie jednej alebo viacerých podmienok poskytnutia príspevku stanovených vo výzve,
  2. nemožnosť postupovať v schvaľovacom procese ďalej z dôvodu nedostatočného preukázania splnenia podmienok poskytnutia príspevku, resp. nepredloženia dokumentov a informácií v zmysle podmienok výzvy na doplnenie v stanovenom termíne,
  3. nemožnosť schválenia ŽoPr z dôvodu nedostatok finančných prostriedkov určených vo výzve.

Oznámenie o neschválení MAS vydáva v tej fáze schvaľovania ŽoPr, kedy je preukázané, že ŽoPr nespĺňa jednu alebo viaceré podmienky poskytnutia príspevku, alebo ak na schválenie ŽoPr nie je dostatok finančných prostriedkov určených vo výzve.

Oznámenie o schválení vydáva MAS len v prípade ukončenia schvaľovacieho procesu, pokiaľ ŽoPr splnila všetky podmienky poskytnutia príspevku a na jej financovanie je dostatok disponibilných prostriedkov určených vo výzve.

* 1. **Zásobník projektov**

V rámci tejto výzvy môže MAS využiť tzv. zásobník projektov.

Využitie zásobníka projektov je možné len v prípade ŽoPr, resp. oznámení o neschválení vydaných v rámci posledného hodnotiaceho kola výzvy, v ktorom došlo k neschváleniu ŽoPr z dôvodu vyčerpania finančných prostriedkov na výzvu.

MAS je oprávnená využiť zásobník projektov za predpokladu, že: budú splnené všetky nasledovné podmienky:

1. oznámenie o neschválení bolo vydané len z dôvodu vyčerpania finančných prostriedkov určených na výzvu a informácia o možnosti zmeny oznámenia bola uvedená v oznámení o neschválení, ktoré je podľa tohto ustanovenia menené – dôvod neschválenia musí byť explicitne uvedený v oznámení o neschválení, ktorého sa zmena týka a oznámenie o neschválení musí byť vydané výlučne z dôvodu vyčerpania finančných prostriedkov určených na výzvu,
2. MAS disponuje dostatočnými finančnými prostriedkami určenými na zabezpečenie financovania projektu, ktorý je predmetom ŽoPr – finančné prostriedky, ktorých použitie je možné v rámci aplikácie zásobníka projektov sú dodatočné finančné prostriedky, ktorými MAS disponuje v čase zmeny oznámenia, pričom ich výška nie je závislá od výšky finančných prostriedkov vyčlenených na výzvu,
3. žiadateľ preukázateľne spĺňa podmienky poskytnutia príspevku – overenie podmienok poskytnutia príspevku je predpokladom zmeny oznámenia,
4. žiadateľ so zmenou oznámenia súhlasí – nakoľko od vydania oznámenia mohol uplynúť dlhší čas a žiadateľ nemusí mať už záujem na schválení ŽoPr, je podmienkou zmeny oznámenia aj súhlas žiadateľ so zmenou oznámenia.

MAS je pri rozhodovaní o zmene oznámenia o neschválení ŽoPr viazaná dodržaním poradia ŽoPr určeného na základe aplikácie kritérií pre výber projektov v schvaľovacom procese  ŽoPr.

MAS na základe zoznamu ŽoPr zaradených v zásobníku projektov písomne informuje žiadateľa o začatí konania o zmene oznámenia o neschválení a vyzve žiadateľov, ktorých oznámenie o neschválení môže byť na základe dodatočných disponibilných prostriedkov zmenené na preukázanie skutočnosti, či ŽoPr naďalej spĺňa podmienky poskytnutia príspevku, ak nebolo možné overiť splnenie týchto podmienok aj bez výzvy zaslanej žiadateľovi. Súčasťou výzvy na preukázanie splnenia podmienok poskytnutia príspevku je aj žiadosť o vyjadrenie súhlasu žiadateľa so zmenou oznámenia.

MAS v rámci overovania splnenia podmienok poskytnutia príspevku nevykonáva opakovane odborné hodnotenie ŽoPr. Pre účely výberu projektov zo zásobníka sa podmienky odborného hodnotenia považujú za dodržané a splnené práve zaradením ŽoPr do zásobníka.

MAS aplikuje na náležitosti výzvy na preukázanie splnenia podmienok poskytnutia príspevku ustanovenia o výzve na doplnenie údajov ŽoPr. Lehotu na predloženie náležitostí určí MAS, pričom lehota nesmie byť kratšia ako 15 pracovných dní.

ŽoPr, pri ktorých nemožno zmeniť oznámenie z dôvodu, že nespĺňajú podmienky poskytnutia príspevku, nesúhlasia so zmenou oznámenia, alebo nepredložili požadované údaje a dokumenty riadne, včas a určenej forme na základe výzvy, vydá MAS oznámenie o neschválení a vylúči ich zo zásobníka projektov.

MAS je oprávnená aplikovať zásobník projektov, ak sú na to splnené vyššie uvedené podmienky, aj opakovanie a to až do momentu vyčerpania zásobníka projektov. MAS aktualizuje zoznam ŽoPr zaradených v zásobníku. V tomto zozname už nie sú uvedené ŽoPr, pri ktorých došlo k zmene oznámenia o neschválení ŽoPr a tie, pri ktorých bolo vydané oznámenie o neschválení.

Využitie zásobníka projektov je na výlučnom rozhodnutí MAS. Z uvedeného dôvodu aj v prípade, ak MAS vytvoril zásobník projektov a dodatočne získa finančné prostriedky na financovanie takýchto projektov je MAS oprávnená nevyužiť inštitút zásobníka projektov a vyhlásiť novú výzvu.

* 1. **Overovanie podmienok poskytnutia príspevku na mieste**

V odôvodnených prípadoch, kedy MAS považuje za potrebné a vhodné, je oprávnená niektoré, alebo všetky podmienky poskytnutia príspevku v rámci schvaľovania ŽoPr overiť priamo na mieste u žiadateľa.

MAS nie je oprávnená v prípade overovania podmienok poskytnutia príspevku na mieste u žiadateľa vstupovať bez súhlasu do objektov žiadateľa, ani iným spôsobom jednostranne zasahovať do majetku žiadateľa.

MAS informuje žiadateľa o plánovanom výkone overenia podmienok poskytnutia príspevku na mieste písomne alebo elektronicky na adresu uvedenú v ŽoPr minimálne 3 pracovné dni pred plánovaným termínom vykonania overenia podmienok poskytnutia príspevku na mieste.

Ak žiadateľ neumožní overenie podmienok poskytnutia príspevku na mieste alebo na základe vykonaného overenia MAS nedokáže z predložených dokumentov posúdiť pravdivosť alebo úplnosť ŽoPr a jej príloh, MAS ŽoPr o neschváli.

* 1. **Revízne postupy**

Revízne postupy umožňujú preskúmanie postupov v schvaľovacom procese a umožňuje žiadateľovi domáhať sa nápravy, ak sa domnieva, že neboli dodržané pravidlá schvaľovania ŽoPr alebo podmienky stanovené vo výzve MAS. Tieto postupy sú zároveň možnosťou, aby na úrovni MAS alebo RO došlo k náprave vadných úkonov, ktoré boli vykonané v rozpore s podmienkami stanovenými vo výzve MAS.

Revíznymi postupmi voči oznámeniu o schválení alebo neschválení ŽoPr sú:

* 1. Námietky,
  2. Preskúmanie oznámenia
     1. **Námietky**

Námietky podáva žiadateľ na adresu MAS uvedenú v oznámení v lehote do 10 pracovných dní od doručenia oznámenia.

Námietky obsahujú najmä:

1. označenie žiadateľa,
2. označenie MAS,
3. označenie oznámenia, voči ktorému námietky smerujú,
4. dôvody podania námietok,
5. čoho sa žiadateľ námietkami domáha,
6. dátum a podpis žiadateľa.

V prípade, ak námietka neobsahuje vyššie uvedené informácie v dôsledku ktorých nie je možné námietku posúdiť, bude námietka odmietnutá.

Námietky posudzuje RO v termíne do 60 dní od ich doručenia žiadateľom na MAS.

RO posúdi námietky a vydá:

1. rozhodnutie o neopodstatnenosti námietok v prípade súladu postupu v schvaľovacom procese ŽoPr s  podmienkami schvaľovania alebo podmienkami stanovenými vo výzve MAS alebo
2. rozhodnutie o opodstatnenosti námietok v prípade rozporu postupu v schvaľovacom procese ŽoPr s podmienkami schvaľovania alebo podmienkami stanovenými vo výzve MAS

Rozhodnutie sa doručí žiadateľovi.

Na základe rozhodnutia MAS opätovne vykoná schvaľovací proces, ktorého výsledok bude vydanie nového oznámenia.

* + 1. **Preskúmanie oznámenia**

Revíznym postupom, v rámci ktorého je možné vykonať nápravu, je preskúmanie oznámenia.

Žiadateľ je oprávnený dať podnet na preskúmanie oznámenia.

Podnet na preskúmanie oznámenia o ŽoPr sa podáva RO (s výnimkou prípadov, ak tak RO koná z vlastného podnetu).

Oznámenie o schválení ŽoPr môže byť preskúmané RO do zaslania návrhu na uzavretie zmluvy o príspevku zo strany MAS. Konanie o preskúmaní oznámenia o neschválení ŽoPr musí byť začaté najneskôr do jedného roka od uplynutia lehoty na podanie námietok.

RO oznamuje začatie preskúmania oznámenia o ŽoPr žiadateľovi a MAS.

Ak sa pri preskúmaní oznámenia o ŽoPr zistí, že preskúmavané oznámenie o ŽoPr bolo vydané v rozpore s podmienkami schvaľovania alebo podmienkami stanovenými vo výzve MAS, RO rozhodnutím uloží MAS vykonať opätovne schvaľovací proces a vydať nové oznámenie o ŽoPr.

Rozhodnutie sa doručí žiadateľovi.

Ak sa pri preskúmaní oznámenia o ŽoPr nezistí rozpor s podmienkami schvaľovania alebo podmienkami stanovenými vo výzve MAS, RO zápisom do spisu ukončí preskúmanie a o tejto skutočnosti informuje žiadateľa.

Pri preskúmaní oznámenia o ŽoPr vychádza RO z právneho stavu a skutkových okolností v čase vydania oznámenia o ŽoPr. RO nemôže vydať rozhodnutie, ak sa po vydaní preskúmavaného oznámenia o ŽoPr dodatočne zmenia rozhodujúce skutkové okolnosti, z ktorých pôvodné oznámenie o ŽoPr vychádza.

* + 1. **Oprava oznámenia/rozhodnutia**

Oprava oznámenia/rozhodnutia slúži na odstránenie chýb v písaní, počítaní alebo iných zrejmých nesprávností v písomnom vyhotovení oznámenia/rozhodnutia.

Chyby v písaní, počítaní alebo iné zrejmé nesprávnosti v písomnom vyhotovení oznámenia/rozhodnutia opraví subjekt, ktorý rozhodnutie vydal, kedykoľvek aj bez návrhu.

Opravu oznámenia/rozhodnutia vykoná subjekt, ktorý oznámenie vydal, formou listu adresovaného osobám, ktorým sa doručovalo opravované oznámenie/rozhodnutie, pričom v liste jednoznačným spôsobom identifikuje menené náležitosti oznámenia/rozhodnutia.

|  |
| --- |
| 1. **Uzavretie zmluvy o príspevku** |

Po odoslaní oznámenia o schválení ŽoPr zabezpečí MAS uzatvorenie zmluvy o príspevku so žiadateľom, ktorá upraví práva a povinnosti medzi MAS a žiadateľom.

Cieľom procesu uzavretia zmluvy o príspevku je vytvorenie právneho základu pre čerpanie účelovo viazaného príspevku z verejných zdrojov, pri dodržaní podmienok správneho finančného riadenia. Právny nárok na poskytnutie príspevku vzniká nadobudnutím účinnosti zmluvy o príspevku. Poskytnutie príspevku na základe zmluvy o príspevku je viazané na splnenie podmienok dohodnutých v tejto zmluve.

Zmluva o príspevku so žiadateľom sa uzatvára podľa § 269 ods. 2 Obchodného zákonníka v nadväznosti na § 25 ods. 1 zák. č. 292/2014 Z.z.

Zmluva o príspevku upravuje práva a povinnosti žiadateľa a MAS pri realizácii projektu a počas obdobia udržateľnosti projektu.

MAS zašle žiadateľovi výzvu na predloženie dokumentov a informácií potrebných na prípravu návrhu zmluvy o príspevku. Žiadateľ je povinný poskytnúť súčinnosť, aby mohol byť vypracovaný návrh zmluvy o príspevku.

MAS pošle návrh zmluvy o príspevku žiadateľovi a určí lehotu na jeho prijatie, ak:

* + 1. bolo žiadateľovi vydané oznámenie o schválení žiadosti o príspevok,
    2. žiadateľovi márne uplynula lehota na podanie námietok a
    3. žiadateľ poskytol súčinnosť potrebnú pre uzavretie zmluvy o príspevku.

MAS nezašle žiadateľovi návrh zmluvy o príspevku, ak nie sú naplnené vyššie uvedené ustanovenia.

MAS nezašle návrh zmluvy o príspevku žiadateľovi ani v prípade, ak RO začne preskúmavanie oznámenia o schválení ŽoPr (v takom prípade zasiela návrh zmluvy o príspevku po ukončení preskúmavania, ak sa potvrdí opodstatnenosť oznámenia o schválení).

MAS zabezpečí zaslanie návrhu na uzavretie zmluvy o príspevku podpísanej štatutárnym orgánom MAS, resp. jeho oprávneným zástupcom v minimálne troch rovnopisoch v termíne do 15 pracovných dní od zaslania oznámenia o schválení ŽoPr.

MAS zasiela návrh na uzatvorenie zmluvy o príspevku spolu so sprievodným listom v ktorom informuje žiadateľa o lehote na prijatie návrhu zmluvy, spôsobu počítania lehoty na prijatie návrhu, kontaktnej osobe MAS, možnosti požiadania o predĺženie lehoty na prijatie návrhu, počte rovnopisov, ktoré má žiadateľ odoslať späť na MAS a ďalších dôležitých informáciách.

MAS poskytne žiadateľovi lehotu na prijatie návrhu na uzavretie zmluvy o príspevku, ktorá nesmie byť kratšia ako 5 pracovných dní.

Návrh na uzavretie zmluvy o príspevku zaniká dňom uplynutia lehoty, ktorá bola v návrhu na uzavretie zmluvy určená na jeho prijatie alebo doručením písomného prejavu žiadateľa o odmietnutí návrhu na uzavretie zmluvy o príspevku.

Za splnenie lehoty na prijatie návrhu zmluvy o príspevku sa považuje deň fyzického doručenia zmluvy o príspevku na MAS bez ohľadu na jeho spôsob.

V odôvodnených prípadoch je možné na základe písomnej žiadosti žiadateľa lehotu na prijatie návrhu na uzavretie zmluvy o príspevku písomne predĺžiť. Predĺženie musí byť primerané a možnosť predĺženia musí byť použitá pre každého žiadateľa rovnako.

Žiadateľ doručí MAS dva rovnopisy prijatého návrhu na uzavretie zmluvy o príspevku.

MAS zabezpečí bezodkladne zverejnenie zmluvy o príspevku v centrálnom registri zmlúv. Deň nasledujúci po dni jej prvého zverejnenia je dňom účinnosti zmluvy o príspevku a žiadateľ sa stáva užívateľom v zmysle definície § 3 ods. 2 písm. d) zákona o EŠIF[[6]](#footnote-6). Od tohto momentu platia pre užívateľa primerane ustanovenia zákona o EŠIF.

Prvé zverejnenie zmluvy s užívateľom zabezpečí MAS, pričom týmto nie je dotknutá povinnosť zverejňovania druhou zmluvnou stranou, ak je osobou povinnou zverejňovať zmluvu. Zároveň sú od tohto dňa obe zmluvné strany viazané ustanoveniami zmluvy o príspevku.

Vzájomné práva a povinnosti MAS a užívateľa sa spravujú podmienkami zakotvenými v zmluve o príspevku a dokumentmi, ktoré sú na základe dohody zmluvných strán zakotvené v tejto zmluve.

Štandardný formulár zmluvy o poskytnutí príspevku je zverejnený na webovom sídle <https://www.mpsr.sk/?navID=47&sID=67&navID2=1319>.

Zverejnený formulár zmluvy o príspevku je rámcovým vzorom zmluvy a MAS je oprávnená zmeniť formulár zmluvy v závislosti od špecifických potrieb implementácie projektov. Formulár zmluvy o príspevku poskytuje žiadateľovi základný prehľad o podmienkach implementácie projektov.

**Upozornenie:**

MAS je oprávnená požadovať zabezpečenie svojej pohľadávky zo zmluvy o príspevku, napríklad aj zriadením záložného práva, v súlade s ustanoveniami zmluvy o príspevku.

|  |
| --- |
| 1. **Zmena a zrušenie výzvy** |

V nevyhnutných prípadoch, kedy nie je možné postupovať v procese schvaľovania ŽoPr predložených na základe pôvodne vyhlásenej výzvy, alebo je zmena potrebná za účelom jej optimalizácie, resp. vhodnejšieho nastavenia, je MAS oprávnená, výzvu zmeniť alebo zrušiť.

Zmenami vo výzve MAS operatívne reaguje na externé zmeny, ktoré sa môžu vyskytnúť počas celej dĺžky trvania otvorenej výzvy.

MAS je oprávnená výzvu **zmeniť** do jej uzavretia, ak sa podstatným spôsobom nezmenia podmienky poskytnutia príspevku určené vo výzve (povolenou zmenou je napr. zmena formy preukazovania podmienky poskytnutia príspevku, bez samotnej zmeny podmienky poskytnutia príspevku). MAS umožní žiadateľom v primeranej lehote zmeniť ŽoPr predložené do termínu zmeny výzvy, pri ktorých MAS neukončila schvaľovanie, ak ide o takú zmenu, ktorou môžu byť skôr predložené ŽoPr dotknuté a zároveň sa zmena výzvy týka aj ŽoPr, ktoré boli predložené pred vykonaním zmeny, ale pred oznámení o ŽoPr. Aj v prípade zmien je MAS povinná posudzovať ich dopad z hľadiska zachovania princípov transparentnosti, rovnakého zaobchádzania a primeranosti.

V prípade legislatívnych zmien, ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu výzvy za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty podmienky poskytnutia príspevku. MAS v takom prípade posudzuje ŽoPr podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak legislatívne zmeny vyvolajú potrebu zmeny v podmienkach poskytnutia príspevku, MAS v nadväznosti na ich posúdenie rozhodne o potrebe zmeny alebo zrušenia výzvy.

V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh ŽoPr alebo iných častí výzvy alebo dokumentov týkajúcich sa výzvy) takéto zmeny nepredstavujú zmenu výzvy a o vykonaných opravách/úpravách MAS informuje žiadateľov zverejnením na svojom webovom sídle.

V prípade, ak dôjde k podstatnej zmene podmienok poskytnutia príspevku, alebo ak z objektívnych dôvodov nie je možné schváliť ŽoPr a následne financovať projekty na základe výzvy, MAS výzvu **zruší.** ŽoPr predložené do dátumu zrušenia výzvy, pri ktorých MAS neukončia schvaľovanie, vráti všetkým žiadateľom alebo o všetkých ŽoPr ukončí schvaľovania vydaním príslušného oznámenia.

Pravidlá pre zmenu/zrušenie výzvy sa rovnako aplikujú na prípad zmien v dokumentoch, na ktoré sa výzva odvoláva a takéto zmeny majú vplyv na zmenu podmienok poskytnutia príspevku.

Zmeny výzvy a jej príloh, vrátane zdôvodnenia zmien, ako aj zrušenie výzvy, vrátane zdôvodnenia zrušenia, budú zverejňované formou oznámenia na webovom sídle MAS. V oznámeniach MAS zároveň definuje, na aké ŽoPr sa zmena vzťahuje, resp. či o ŽoPr predložených do zrušenia výzvy vydá oznámenie alebo ich vráti žiadateľovi.

Zmena výzvy, resp. zrušenie výzvy je účinné v súlade s informáciou uvedenou v oznámení o zmene/zrušení výzvy, najskôr však dňom zverejnenia na webovom sídle MAS.

|  |
| --- |
| 1. **Poskytovanie informácií** |

Informácie týkajúce sa tejto výzvy môžu žiadatelia získať od MAS na webovom sídle <https://www.agropramen.sk/> a zároveň jednou z nasledovných foriem:

* Listinnou formou - žiadatelia môžu svoje otázky posielať na adresu MAS uvedenú v časti 4.3 tejto výzvy.
* Elektronickou formou na e-mailovú adresu MAS: [masagropramen@gmail.com](mailto:masagropramen@gmail.com)

Na žiadosti o informácie týkajúce sa tejto výzvy zasielané na MAS poštou alebo elektronicky odpovedá MAS listinnou formou alebo elektronicky v lehote najneskôr 10 pracovných dní odo dňa doručenia žiadosti na MAS. Zároveň MAS priebežne uverejňuje na vyššie uvedených webových sídlach najčastejšie kladené otázky a odpovede.

MAS neposkytuje v procese schvaľovania o ŽoPr žiadateľom žiadne informácie o priebehu schvaľovania ŽoPr až do ich konečného informovania o výsledku schvaľovacieho procesu.

|  |
| --- |
| Upozorňujeme žiadateľov, aby priebežne sledovali vyššie uvedené webové sídlo MAS, kde budú v prípade potreby zverejňované aktuálne informácie súvisiace s vyhlásenou výzvou. |

|  |
| --- |
| 1. **Prílohy výzvy** |

1. Formulár ŽoPr (vrátane záväzných formulárov príloh ŽoPr),
2. Špecifikácia rozsahu oprávnených aktivít a oprávnených výdavkov,
3. Zoznam merateľných ukazovateľov,
4. Kritériá pre výber projektov.

1. Ak žiadateľ pôsobí v sektoroch, uvedených v písm. a), b) alebo c) bodu 1 a zároveň pôsobí v jednom alebo viacerých iných sektoroch alebo vyvíja ďalšie činnosti, ktoré patria do pôsobnosti schémy pomoci, je oprávneným Prijímateľom pomoci podľa schémy pomoci len na pomoc, poskytnutú v súvislosti s týmito ďalšími sektormi alebo na tieto ďalšie činnosti za podmienky, že zabezpečí oddelené vedenie nákladov súvisiacich s vykonávaním činností, ktoré patria do pôsobnosti výzvy a oddelené vedenie nákladov súvisiacich s vykonávaním činností v sektoroch vylúčených z rozsahu pôsobnosti schémy pomoci. [↑](#footnote-ref-1)
2. Podľa čl. 2 ods. 2 *nariadenia Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis* a v súlade so *Schémou minimálnej pomoci na podporu mikro a malých podnikov* „jediný podnik“ zahŕňa všetky subjekty vykonávajúce hospodársku činnosť, medzi ktorými je aspoň jeden z týchto vzťahov:

   jeden subjekt vykonávajúci hospodársku činnosť má väčšinu hlasovacích práv akcionárov alebo spoločníkov v inom subjekte vykonávajúcom hospodársku činnosť;

   jeden subjekt vykonávajúci hospodársku činnosť má právo vymenovať alebo odvolať väčšinu členov správneho, riadiaceho alebo dozorného orgánu iného subjektu vykonávajúceho hospodársku činnosť;

   jeden subjekt vykonávajúci hospodársku činnosť má právo dominantným spôsobom ovplyvňovať iný subjekt vykonávajúci hospodársku činnosť na základe zmluvy, ktorú s daným subjektom vykonávajúcim hospodársku činnosť uzavrel, alebo na základe ustanovenia v zakladajúcom dokumente alebo stanovách spoločnosti;

   jeden subjekt vykonávajúci hospodársku činnosť, ktorý je akcionárom alebo spoločníkom iného subjektu vykonávajúceho hospodársku činnosť, má sám na základe zmluvy s inými akcionármi alebo spoločníkmi daného subjektu vykonávajúceho hospodársku činnosť pod kontrolou väčšinu hlasovacích práv akcionárov alebo spoločníkov v danom subjekte vykonávajúcom hospodársku činnosť. [↑](#footnote-ref-2)
3. **Ukončenie realizácie aktivity projektu** – predstavuje ukončenie tzv. fyzickej realizácie projektu. Realizácia aktivít projektu sa považuje za ukončenú v kalendárny deň, kedy Užívateľ kumulatívne splní nižšie uvedené podmienky:

   fyzicky sa zrealizovali všetky Aktivity Projektu,

   predmet Projektu bol riadne dodaný Užívateľovi, Užívateľ ho prevzal a ak to vyplýva z charakteru plnenia je prevádzkyschopný, resp. sa sfunkčnil a/alebo aplikoval tak, ako sa to predpokladalo v Schválenej žiadosti o príspevok. [↑](#footnote-ref-3)
4. Nariadenie komisie (EÚ) č. 1407/2013. z 18. decembra 2013. o uplatňovaní článkov 107 a 108 Zmluvy o fungovaní Európskej únie na pomoc de minimis [↑](#footnote-ref-4)
5. Value for money predstavuje výšku príspevku v EUR na (dosiahnutú, vytvorenú) jednotku merateľného ukazovateľa hlavnej aktivity projektu (A104 Počet vytvorených pracovných miest) [↑](#footnote-ref-5)
6. Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov [↑](#footnote-ref-6)